text: 1Jesús pasasharqa Jericó llajtanejta. 2Chaypi tiyakorqa uj qhapaj runa, Zaqueo sutiyoj, impuestota cobrajkunaj kurajninku. 3Payqa Jesusta rikuyta munarqa pichus kasqanta rejsinampaj. Wat'a runa kaspataj, mana rikuyta aterqachu, runas k'iski kasqankurayku. 4Usqhayta ñawparispataj, wicharerqa uj sicómoro sach'aman, chaymanta rikuyta atinampaj, imaraykuchus Jesusqa chayninta pasanan karqa. 5Jinapi chaynejta pasashaspa, Jesusqa qhawariytawan, Zaqueota nerqa: Zaqueo, usqhayta urayk'amuy. Kunanqa wasiykipi qhepakusaj, nispa. 6Usqhayta urayk'amuytawan, Zaqueoqa ancha kusiywan Jesusta wasinman pusaykorqa. 7Chayta rikuspataj, tukuy runas thutoj churakorqanku: Uj juchasapawan wajyarichikun, nispa. 8Chantá Zaqueoqa sayaykukuspa, Señorta nerqa: Señor, tukuy kapuwasqampa khuskanninta wajchasman qosaj. Sichus pimantapis ch'awkiyaspa imatapis suwarqani chayqa, tawa jinastawan kutichipusaj, nispa. 9Jesusqa payman kuticherqa: Kunan p'unchay kay wasiman salvacionqa chayamun, Zaqueopis Abrahampa wawan kasqanrayku. 10Runaj Churenqa jamun chinkasqa kajta mask'aj, salvajtaj. 11Chay imasta runas uyarishajtinku, Jesusqa nerqa uj rijch'anachinata. Jerusalén llajta qayllapiña kasqanrayku, paykuna yuyasharqanku Diospa reinon chaypacha chayamunanta. 12Chayrayku Pay nerqa: Uj qhapaj runa karu llajtaman risqa reymanta churasqa kanampaj, chaymantataj kutimpunampaj. 13Manaraj rishaspa, wajyasqa chunka kamachisninta, sapa ujmantaj qosqa qolqeta: Kay qolqeta mirachiychej kutimunaykama, nispa. 14Llajta masisnintajrí payta chejnej kasqanku; chayrayku, kachasta qhepanta kachasqanku, ninankupaj: Mana payta munaykuchu reyniykupaj, nispa. 15Chantá reymanta churasqaña kaspa, kutimusqa, jinataj wajyachisqa chay kamachisninta, tapunampaj mashkhatachus sapa uj mirachisqanta chay qolqe qosqanta. 16Ñawpaj kaj jamuspa, nisqa: Wiraqochi, qolqe qowasqaykitaqa chunka jinastawan mirachini, nispa. 17Reytaj kutichisqa: Walejpacha, sumaj kamachi; chay pisillawan allinta ruwaj kasqaykirayku, kunanmantapacha chunka llajtasta kamachinki, nispa. 18Qhepan kajñataj jamuspa, nisqa: Wiraqochi, qolqeykitaqa phishqa jinastawan mirachini, nispa. 19Reytaj kutichisqa: Qampis phishqa llajtasta kamachillankitaj, nispa. 20Chantá chay ujninñataj jamuspa, nisqa: Wiraqochi, jap'ikapullay, qolqeykitaqa jallch'aykorqani uj q'epichanapi. 21Phiña runa kasqaykirayku manchachikorqayki; qanqa jap'ikapunki mana qampata kajta, oqharinkitaj mana tarpusqaykimanta, nispa. 22Chantá reyqa nisqa: Qanqa mana allin kamachi kanki. Parlasqallaykipi rejsiyki. Qanchu yacharqanki phiña kasqayta, mana noqajta kajllata jap'ikapusqayta, mana tarpusqayta oqharisqayta ima? 23Chantá imaraykutaj mana bancoman churaykapuwarqankichu chay qosusqay qolqetari? Kutimuspataj, interesnintawan orqhokapuyman karqa, nispa. 24Chantá chaypi kajkunaman nisqa: Qhechuychej paymanta chay qolqeta, qoychejtaj chunkatawan mirachejman, nispa. 25Paykunatajrí kutichisqanku: Wiraqochi, payqa chunkataña jap'ishan, nispa. 26Reytaj kutichisqa: Kunanqa niykichej: Kapuyniyojmanqa aswan ashkha qosqa kanqa, mana imayojmantataj, pisi kapusqampis qhechusqa kanqa. 27Jinallatataj, jaqay contrariosniy mana rey kanayta munajkunata kayman pusamuspa, noqaj ñawpaqeypi wañurachiychej, nispa nisqa reyqa. 28Chayta niytawan, Jesusqa tukuypa ñawpaqenta Jerusalenman risharqa. 29Olivos Orqoj chimpampi, Betfagé llajtaman, Betaniaman ima qayllashaspataj, iskay yachachisqasninta kacharqa: 30Riychej jaqay chimpa ranchoman; chaypi tarinkichej uña burrota watasqata, chaymanqa ni pi kunankama lloq'aykunrajchu; phaskaraspataj, aysamuychej. 31Sichus pipis tapusunkichej: Imaraykutaj phaskarashankichej? nispa, chayqa, qankuna kutichiychej: Señorqa kayta necesitan, nispa. 32Yachachisqasnenqa rispa, Señorpa nisqanman jina burrota tarerqanku. 33Burrota phaskashajtinkutaj, dueñosnin paykunata taporqanku: Imapajtaj phaskashankichej chay uña burrota? nispa. 34Paykunataj kuticherqanku: Señorqa kayta necesitan, nispa. 35Chantá burrota Jesusman aysamorqanku, burroj wasanman p'achasninkuwan caronaykuspataj, Jesusta lloq'aykucherqanku. 36Ñan rinanmampis p'achasninkuta mast'allarqankutaj. 37Olivos Orqo urayman qayllaykushajtintaj, tukuy yachachisqasnin kusisqa qhaparispa, Diosta jatunchayta qallarerqanku tukuy milagrosta rikusqankumanta. 38Paykuna nerqanku: Bendecisqa kachun Señorpa sutimpi jamoj Reyqa. Janaj pachapi sonqo tiyaykuy kachun, janaj pachapi kajtaj jatunchasqallataj kachun, nispa. 39Chantá runas chawpipi wakin fariseos nerqanku: Yachachej Señor, k'amiy yachachisqasniykita, nispa. 40Jesustajrí kuticherqa: Sichus paykuna ch'in kankuman chayqa, rumisñataj qhaparinkuman, nispa. 41Jerusalén llajta qayllaman chayaspa, Jerusalenta rikuytawan, Jesusqa waqarikorqa, 42nerqataj: Allin kanman karqa qampis kay p'unchayniykipi reparanayki, imachus kawsayniykipaj allin kasqanta. Jinapis, kunanqa pakasqa kashan ñawisniykimanta. 43P'unchaykuna qampaj chayamonqanku, chaypachataj enemigosniyki jallp'a moqosta contraykipi oqharenqanku. Atipasunankupaj muyuykusonqanku, tukuynejmantataj ñit'iykamusonqanku. 44Paykunaqa thuñisonqanku, jinallataj qampi tiyakojkunata wañurachillanqankutaj. Qampeqa mana saqenqankuchu rumi patapi rumita, imaraykuchus mana reparakorqankichu Diosniyki qanman watukoj jamushasojtin. 45Chantá Jesusqa Temploman yaykuspa, qharqoyta qallarerqa tukuy chaypi vendejkunata. 46Nerqataj: Diosmanta Qhelqasqapi nin: Waseyqa Diosmanta mañakuna wasi; qankunatajrí suwa thapaman tukuchisqankichej, nispa. 47Sapa p'unchay Jesusqa Templopi yachachej. Kuraj sacerdotes, leymanta yachachejkuna, llajtamanta kurajkuna imatajrí imaynallamantapis Payta wañuchiyta munasharqanku. 48Chaywampis mana imanayta aterqankuchu, tukuy runas t'ukuspa Jesusta uyarishasqankurayku.


c: text/html

text: 1Eh noq wilik taq apeleto chawach ruuk' awuch aj nimaneel, ¿chib'ih reet noq inooj taq ajal kuuk' i q'atal q'orik ma' re' taqe aj nimaneel? ¿Mi ma' ruk'ul naq re' chi ruuk' i q'atal q'orik aj nimaneel neenooj taq ajal? 2¿Mi ma' aweht'al taq re' hat chi re' taq i hat aj nimaneel naa aq'atwiik q'orik chikinaah i tinamit? Eh wila' re' taq i hat naa aq'atwiik q'orik chikinaah i tinamit, ¿chib'ih reet noq ma' nee taq tichol ruyejeb'jiik i ma' k'axik ta ruyejeb'jiik? 3¿Mi ma' re', re' hoj naa qaq'atwiik q'orik chikinaah ánjel? Wila' je' re', ¿chib'ih reet noq ma' neenqa a'n ruyejeb'jiik chi qawach inqak'ul pan qak'achariik? 4Eh noq wilik taq apeleto i hat chawach chi riij ink'ularik ayu' wach ak'al, ¿chib'ih reet noq kuuk' taqe q'atal q'orik ma' re' ta taqe aj nimaneel inooj taq ajal? 5Re' i wili i nuq'or taq reje aweh reh chi neenchalik taq ak'ixiik: ¿Mi ma' chih taq jino'q chaxilak re' i hat i neerub'an ruyejeb'jiik parukorkiil nik' wilik taq apeleto chawach i hat? 6Eh re' i peleto taq i na a'n chawach kuuk' taq awuch aj nimaneel, kuuk' chik inche taqe i q'atal q'orik ma' re' ta taqe aj nimaneel inooj taq ajal. 7Eh wi xa re' peleto taq i na a'n chawach, k'ixb'ilaal taq cha weh. ¿Mi ma' chihooj naq re' chi xakuy naq taq ruk'ulariik i ti' k'axik inki a'n taq aweh? ¿Mi ma' chihooj naq re' chi xakuy naq taq kimahk i kielq'anik taq chib'ih aweh? 8Raaj i wili, re' chik inche taq i hat tib'anik reh i ma' re' ta rub'ehel, inooj inchi taq awelq'aaj i chib'ih keh taq awuch aj nimaneel. 9¿Mi ma' aweht'al taq re' hat chi re' taqe i ma' korik ta wach kik'ux ma' naa ta kokiik pa runimaal rajaawriik i Dios? Eh ni xata re' i taqe aj k'oyomal, taqe i looq'en tiyoox, taqe inkich'uwareej wach kikaxaro, taqe i kimahkunik ruuk' kuch winaq, naa kokiik ar. 10Eh ma' jaruuj wo' naa kokiik ar taqe ajileq', taqe k'axal wach b'ehomal, taqe aj xohk'reel, taqe aj molol wach k'utaaj, taqe q'uchul chib'ih keh kas kichaaq'. 11Eh wilik wo' naq taq chaxilak i hat i je' re' i kina'ojb'al. Raaj yu'naak tz'ajooj chik iloq taq amahk, eh aq'asam taq chik awiib' chub'anariik iraaj i Dios. Hat taq chik ko'limaj chuwach i mahk parub'ihnaal i QaJaaw Jesucristo, parub'ihnaal i Santolaj ruxlab'al i qaDios. 12Eh wilik inq'orik reh chi je' wili: chu'nchel i ruk'ul chi neenub'an inki. Ma' je' taj, ruum ma' chu'nchel ta atoob' chi b'anarik. Chawil taq i hin i ruk'ul wo' naq chi nee nub'an chu'nchel, xa re' la', ma' jino'q keh i re' xata chik neenuyeew nuk'ux chub'aan. 13Eh wilik wo' kiq'orik reh chi re' qawa' qahaa' reh i qapaam, eh re' qapaam ye'aab' qawa' qahaa', inki taqe. Korik chi je' re' xa re' la' re' re' naa rusacham wach i Dios kab'chel. Eh ma' korik taj chi re' qati'jolal b'anb'al k'oyomal, ruum re' qati'jolal reh i QaJaaw Jesucristo naa rukamaniik, eh naa rukamaniik i QaJaaw reh i qati'jolal. 14Eh re' Dios xruksaj wo' chik chaloq i QaJaaw Jesucristo, je' wo' chik re' na' qoh ruksaj chaloq i Dios i hoj chi k'achlik qawach ruuk' i runimaal rajaawriik. 15¿Mi ma' aweht'al taq re' hat chi re' i qati'jolal i hoj, i hoj chik aj nimaneel, jilow ruti'jolal i Jesucristo noq wilik? Eh wila' je' re', ¿mi neeruyee riib' chi re' i jilow ruti'jolal i Jesucristo chi neenqak'ulaa' i koq wach ruuk' jino'q i k'oyoom laj ixoq? Ra'j xti ma' jaruuj neeruyee riib' re' 16¿Mi ma' aweht'al taq re' hat chi re' i winaq i mahkunik ruuk' i k'oyoom laj ixoq i rub'an jinaj wach i kiti'jolal kikab'cheel? ruum pan santo laj huuj i ruq'or chi je' wili: Re' taqe ki'ib' inkik'ulaa' kiwach inkahnik chi xa jinaj i chik taqe, inki. 17Eh awach i ruk'ulaa' riib' ruuk' i Jesucristo, inkahnik chi xa jinaj chik wach ruuk' panuxlab'al. 18Re' taq i hat, chaq'eb' taq chi riij ak'ux i k'oyomal. Korik noq xa chib'ih naa chik jariik i mahk neerub'an winaq xa re' la', ma' re' taj i ruti'jolal i ruyeew pamahk. Raaj awach imb'anik reh i k'oyomal, re' i ruti'jolal i ruyeew pamahk. 19¿Mi ma' aweht'al taq re' hat chi re' taq ati'jolal rupaat i Santolaj Uxlab'al? re' i ruye'em taq panawánima i Dios. Iraaj ruq'orom chi re' taq ati'jolal ma' aweh ta taq cha wib'il awiib', 20ruum re' Dios xiik' naah k'ihaal xatruloq' taq wii'. Ruum aj re', inchol taq aye'em ruloq'il i Dios ruuk' taq ati'jolal jumpa'liik ruum reh wo' hoq i Dios.

robotstxt: allowed

filter: keep


text: 1Señor Diosmi Moisesta Aarontawan nirqan: 2–Leví ayllu Cohatpa miraynin runakunata yupaychis ayllunkuman hina, familiankuman hina. 3Ñoqawan Tupana Karpapi llank'ay atiq qharikunata yupankichis kinsa chunka watayoqmanta phisqa chunka watayoqkama. 4Cohatpa mirayninkunan Ch'uya Cheqaspi kaqkunata waqaychaypi llank'anqaku. 5Israel runakuna huk cheqasman astakuspa puririqtinmi, Aaronqa churinkunapiwan karpapi Ch'uyay-Ch'uya Cheqasta t'aqaq cortinata horqonqaku, hinaspa chay cortinawan rimanakuy arcata qatanqaku. 6Chay patamantaq llamp'uy-llamp'u qarakunata churanqaku, hinaspa sani-puka awasqawan qataykuspa wantuna k'aspikunata churanqaku. 7Hinallataq ñawpaqeypi t'anta churana mesatapas sani-puka awasqawan qatanqaku, hinaspataq chay pataman churanqaku p'ukukunata, pocillokunata, vasokunata, hich'aykuna vino ofrendapaq p'uyñukunata, mesaman tukuy tiempo churana t'antatawan. 8Llapan chaykuna patamanmi rawraq-puka awasqawan qatanqaku, hinaspa llamp'uy-llamp'u qarawan pakaykuspa wantuna k'aspinkunata churanqaku. 9Chaymantataq huk sani-puka awasqawan qatanqaku candelerota, lamparachakunata, pábilo allichanakunata, uspha p'ukukunata, aceite churana llapan p'uyñukunatawan. 10Llapan chaykunatan llamp'uy-llamp'u qarakunawan p'istunqaku, hinaspa wantuna k'aspi pataman churanqaku apanapaq. 11Qori altar patamanpas sani-puka awasqata mast'anqaku, chay patamantaq llamp'uy-llamp'u qarakunawan p'istunqaku, hinaspa wantuna k'aspikunata churanqaku. 12Chaymanmi Ch'uya Cheqaspi kaq llapan serviciokunata huñunqaku, hinaspa sani-puka awasqapi p'istuspa llamp'uy-llamp'u qarakunawan p'istunqaku, chaytataq wantuna k'aspi pataman apanapaq churanqaku. 13Altarpi kaq usphata wiratawan pichanqaku, hinaspa altarta sani-puka awasqawan qatanqaku. 14Chay patamantaq churanqaku altarpi haywanapaq kaq serviciokunata: –Sansa churanakunata, trinchekunata, lampakunata, puruñakunatawan. Llapan chaykunatan llamp'uy-llamp'u qarakunawan qatanqaku, hinaspa wantuna k'aspikunata churanqaku apanapaq. 15Yupaychanapaq t'aqasqa hayk'an kaqta llapan serviciokunatawan Aaronqa churinkunapiwan qatayta tukuqtinkun, llapa runakuna puririnanpaq hina kashaqtinkun, Cohatpa mirayninkuna rinqaku tukuy chaykunata apanankupaq. Ichaqa manan ch'uya kaqkunataqa llamiykunqakuchu, ama wañunankupaq. Ñoqawan Tupana Karpapi tukuy kaqkunataqa paykunan astanqaku. 16Sacerdote Aaronpa churin Eleazartaq makilla qhawanqa candeleroq aceitenta, sumaq q'apaq inciensota, sapa p'unchay haywana ruru ofrendakunata, hawina aceiteta ima. Hinallataq paypa cuentanpi kanqa Ñoqawan Tupana Karpa, chaypi tukuy kaqkuna, llapan ch'uya kaqkuna, serviciokuna ima, nispa. 17Señor Diosmi Moisesta Aarontawan nirqan: 18–Aman Cohatpa ayllunta Leví ayllukuna ukhumanta ch'usaqyachinkichischu. 19Ch'uya kaqkunaman qayllaykuspaqa wañunkumanmi, chhaynaqa, ama wañunankupaq kay hinata ruwankichis: –Ch'uya Cheqasman haykuspanmi Aaronqa churinkunapiwan Cohat ayllu runakunaman willanqa imatachus llank'anankuta, imatachus apanankutapas. 20Paykunaqa manan ch'uya kaqkunata rikunankuchu, mana chayqa, wañunkumanmi, nispa. 21Señor Diosmi Moisesta nirqan: 22–Gersonpa miraynintapas yupallaytaq ayllunkuman hina familiankuman hina, 23Ñoqawan Tupana Karpapi llank'ay atiq qharikunata yupay kinsa chunka watayoqmanta phisqa chunka watayoqkama. 24Paykunan kaykunata apaspa llank'anqaku: 25–Karpata, karpa cortinakunata, karpaq patan qatasqa llamp'uy-llamp'u qarakunata, karpa punku cortinata, 26karpa kancha muyuriq cortinakunata, karpa kancha punku cortinata, hap'ichina waskhakunata, hayk'an kaq serviciokunata, herramientakunatawan. 27Aaronmi churinkunapiwan Gersonpa mirayninkunata kamachinqa llank'ananku kaqkunapi astananku kaqkunapiwan. Paykunamanqa qanmi imatachus apanankuta sut'ita rikuchinki. 28Chaykunan Ñoqawan Tupana Karpapi Gersonpa miraynin ayllukunaq llank'anan kanqa, kamachiqninkutaq Aaronpa churin Itamar kanqa. 29Merariq mirayninkunatapas yupallaytaq ayllunkuman hina familiankuman hina. 30Ñoqawan Tupana Karpapi llank'ay atiq qharikunata yupay kinsa chunka watayoqmanta phisqa chunka watayoqkama. 31Karpapi llank'anankupas astanankupas kaykunan kanqa: –Karpa marcokuna, sayaq k'aspikuna, suskhuq k'aspikuna, k'aspipaq sayanakuna, 32karpa kancha muyuriq sayaq k'aspikuna, k'aspipaq sayanakuna, takarpukuna, waskhakuna, hayk'an kaq serviciokuna, herramientakuna ima. Qantaq sapankaman sut'ita rikuchinki imakunatachus apanankuta. 33Chaykunan Ñoqawan Tupana Karpapi Merariq miraynin ayllukunaq llank'anan kanqa, kamachiqninkutaq Aaronpa churin Itamar kanqa, nispa. 34Chaymi Moisesqa Aaronpiwan llaqta umallikunapiwan Cohatpa mirayninta ayllunkuman hina familiankuman hina yuparqanku. 35Hinan Dioswan Tupana Karpapi llank'ay atiq qharikuna kinsa chunka watayoqmanta phisqa chunka watayoqkama 36iskay waranqa qanchis pachak phisqa chunka karqan. 37Cohatpa mirayninkunan chay chhika karqan, Señor Diospa Moisesta kamachisqanman hina Moisespiwan Aaronpiwan paykunata yupaqtinku. 38Gersonpa mirayninmi ayllunkuman hina familiankuman hina yupasqa karqan. 39Dioswan Tupana Karpapi llank'ay atiq qharikunataq kinsa chunka watayoqmanta phisqa chunka watayoqkama 40iskay waranqa soqta pachak kinsa chunka karqan. 41Gersonpa mirayninkunan chay chhika karqan, Señor Diospa kamachisqanman hina Moisespiwan Aaronpiwan paykunata yupaqtinku. 42Merariq mirayninmi ayllunkuman hina familiankuman hina yupasqa karqan. 43Dioswan Tupana Karpapi llank'ay atiq qharikunataq kinsa chunka watayoqmanta phisqa chunka watayoqkama 44kinsa waranqa iskay pachak karqan. 45Merariq mirayninkunan chay chhika karqan Señor Diospa Moisesta kamachisqanman hina Moisespiwan Aaronpiwan paykunata yupaqtinku. 46Ahinatan llapan Leví ayllu runakunata ayllunkuman hina familiankuman hina yuparqanku Moisespiwan Aaronpiwan Israel umallikunapiwan. 47Dioswan Tupana Karpapi llank'ay atiq q'epiy atiq qharikuna kinsa chunka watayoqmanta phisqa chunka watayoqkama 48pusaq waranqa phisqa pachak pusaq chunka karqan. 49Chay runakunan yupasqa karqan Señor Diospa Moisesta kamachisqanman hina. Chaymantataq Moisesqa sapankaman imatachus llank'anankuta apanankutapas sut'ita rikuchirqan, Señor Dios payta kamachisqanman hina.


text: 1Uj k'ullumanta ijimonqa, chay k'ulloqa Isaí; saphisninmantataj ijimojqa poqonqa. 2Chaypa patampi Tata Diospa Espíritun kanqa, chay Espiritutaj qonqa yachayta, yuyayta, yuyaychayta, atiyta, tukuy imata rejsiyta, Tata Diosta manchachikuyta ima. 3Payqa Tata Diosta manchachikuypi misk'irichikonqa. Payqa mana rikusqanman jinallachu juzganqa, nitaj uyarisqanman jinallachu justiciata ruwanqa. 4Manachayqa, cheqan kayman jina wajchasta juzganqa; kay pachapi llamp'u sonqoyojkunapaj justiciata ruwanqa. Kay pachataqa simi nisqallanwan varawan jina castiganqa; siminmanta samaynillanwan juchasapataqa wañuchenqa. 5Cheqan kaywan ñañu wasanta chumpiykukonqa; cheqa kajta junt'aj kayninwan chumpiykukonqa. 6Chaypacha atojwan, ovejawan ujllapi kawsarikonqanku. Leonwan, chivitowampis ujllapi winkurenqanku. Waka uñawan, leonwampis khuska mikhonqanku. Chaykunatataj uj wawalla michenqa. 7Wakawan, jukumariwanqa khuska mikhonqanku, uñasninkupis khuska winkurenqanku; leonpis waka jina pastota mikhonqa. 8Ñuñoj wawaqa cascabel katarej jusk'un patapi pujllakonqa; ñuñumanta p'itisqa wawapis nina katarej puñunanman makinta sat'illanqa. 9Chay Santo Orqoypeqa mana ima sajratapis ruwanqankuchu, imaraykuchus tukuy jallp'aqa Tata Diosta rejsiywan junt'a kanqa, imaynatachus mama qochaman yaku junt'aykun, ajinata. 10Chaypacha Isaípa saphinmanta ijimojqa tukuy nacionespaj uj señal kanqa. Tukuy runasqa payta mask'anqanku, tiyakunantaj jatun kayninwan lliphipirenqa. 11Chaypacha Señorqa ujtawan atiyninta rikuchillanqataj, maykunapichus ayllunmanta kajkuna puchorqanku, chaykunata kutichimunampaj: Asiriamanta, Egiptomanta, Patrosmanta, Etiopiamanta, Elanmanta, Sinarmanta, Hamatmanta, mama qochaj kantusninmantawan. 12Señorqa nacionespaj uj señalta oqharenqa, karu llajtaman preso apasqa israelitastataj ujllaman tantaykonqa. Judamanta ch'eqerasqa kajkunatapis kay pachaj k'uchusninmanta tantamonqa. 13Efraín aylloj qhawanakuynenqa tukukonqa, Judá aylloj enemigosnimpis chinkachisqa kanqanku. Efraín aylloqa manaña Judá aylluta sajra ñawiwan qhawanqachu, nitaj Judá ayllupis Efraín aylluta ima sajratapis ruwanqachu. 14Iskayninku inti yaykuynejman kachaykukonqanku, filisteosmantaj wasallankumanta phinkiykonqanku. Jinallataj inti llojsimuynejpi tiyakojkunamanta tukuy imankuta qhechumonqanku. Edom nación, Moab nacionwampis israelitasta sirvenqanku, jinallataj Amón naciompi kajkunapis paykunata kasonqanku. 15Tata Diosqa Puka Qocha nisqata ch'akichenqa. Manchay atiyninwan makinta oqharenqa Éufrates Mayunejman, uj sinch'i wayrata wayrachimuspataj, chay mayuta qanchis juch'uychaj mayusman t'aqarparenqa; runas chimpanankupaj juk'utasninkutapis mana lluch'ukonqankuchu. 16Tata Diospa ayllunmanta puchoj runasnin Asiriamanta kutimpunankupajqa allin ñan wakichisqa kanqa, imaynachus israelitas Egiptomanta llojsimunankupaj karqa, ajina.


text: 1Noqanchisqa allinta cuidakuspayá kawsasunchis, yanqañataq wakinniykichisqa Diospa prometesqan samana lugarmanqa mana haykuwaqchishchu. Ichaqa kunanmi tiempoqa kashanraq, Diospa prometesqan chay samana lugarman haykunaykichispaqqa. 2Ichaqa Egipto nacionmanta Israel nacionniyoq runakuna lloqsimuqkunapas, hinallataq noqanchispas, Diosmantan allin willakuykunataqa uyariranchis. Ichaqa manan chay Israel nacionniyoq runakunaqa chay allin willakuykuna uyarisqankupiqa creerankuchu. 3Ichaqa Diosmanta allin willakuykunata uyarispa creeqkunallan Diospa prometesqan samana lugarmanqa haykusunchis. Ichaqa paypi mana creeqkunamantan Diosqa khaynata niran: “Phiñasqa kaspaymi noqapi chay mana creeq runakunamantaqa khaynata nirani: Paykunaqa manan ni hayk'aqpas samanay lugarmanqa haykunqakuchu”, nispay Diosqa chay samanamanta rimaspaqa, kay pachata unanchayta tukuruspa samasqan p'unchawmantan rimasharan. 4Bibliapin qanchis kaq p'unchawmantaqa khaynata nishan: “Diosqa tukuy ima ruwasqanta tukuruspanmi, qanchis kaq p'unchawpi samaran”, nispa 5Bibliapin Diosqa huktawan khaynata nillashantaq: “Paykunaqa manan ni hayk'aqpas samanay lugarmanqa haykunqakuchu, noqapi mana creesqankurayku”, nispa. 6Cheqaqtapunin niykichis, wakin runakunaqa kashankuraqmi, Diospa samanan lugarman haykunankupaqqa. Ichaqa Diosmanta allin willakuykunata primerta uyariqkunaqa Diospa samanan lugarmanqa manan haykurankuchu, Diosmanta uyarishaspankupas mana kasukusqankurayku. 7Chaymi Diosqa huktawan huk oportunidadta qowaspanchis, huk p'unchawta señalashan, chay p'unchawmi “kunan p'unchaw”. Kay kunan p'unchawmantan Diosqa unay tiempo pasarusqanpa qepanmanña rey Davidnintakama khaynata niran: “Sichus Diospa rimasqanta qankuna kunan p'unchawpi uyarinkichis chayqa, amayá sonqoykichistaqa rumiyachinkichishchu”, nispa 8Sichus Josué, llaqtamasin runakunata Israel nacionman haykuchispan, Diospa prometesqan samana lugarpi samachinman karan chayqa, Diosqa manañachá rey Davidmanqa huk samana p'unchawmantaqa rimanmanñachu karan. 9Chayraykun yachanchis, Diospa prometesqan huk samana lugarqa kashanraqmi Diospi llapallan confiaqkunapaqqa. 10Chaymi pipas Diospa prometesqan samana lugarman haykuspaqa, tukuy imapi llank'asqanmanta samanqa, imaynan Diospas tukuy ima unanchasqanta tukuruspa samaran chay hinata. 11Saynaqa chay samana lugarman haykunanchispaqyá Diosta kasukuspa kallpanchakusunchis. Ichaqa yanqataq wakin runakuna hina, Diosmanta allin willakuykunata mana kasukuspa, paykuna hina samana lugarman mana haykusunmanchu. 12Cheqaqpunin Diospa willakusqanqa tukuy atiyniyoq, hinallataq kawsashaq ima. Hinaspapas Diospa palabranqa ishkay lawnin filoyoq espadamantapas aswan más filoraqmi. Chaymi almanchispa, espiritunchispa, hinallataq asta tullunchispa tupanakusqankama, hinallataq asta chilinanchiskamaraq haykun. Chayraykun tukuy ima piensasqanchistapas, hinallataq sonqollanchispi tukuy ima munasqanchistapas, alayriman orqomun. 13Diospa tukuy ima kay pachapi unanchasqanqa manan pakasqachu kashan. Aswanmi Diosqa tukuy imatapas rikushan. Chaymi tukuy ima ruwasqanchismantapas Diosman cuentata qosunchis. 14Señorninchis Jesucristoqa Diospa Wawanmi, hinallataq llapallan sacerdotekunapa jefenmi. Chayraykun payqa cieloman haykuran, Diospa ñawpaqninpi noqanchista defiendewananchispaq. Chaymi noqanchisqa kallpanchakuspa, Señorninchis Jesucristopi allinta confiananchis. 15Señorninchis Jesucristoqa noqanchis hinan karan. Chaymi diabloqa tukuy imapi tentayta munaran. Ichaqa Jesucristoqa manan ni hayk'aqpas huchallikuranchu. Chaymi payqa, tentasqa kaqtinchispas, khuyapayawaspanchis, yanapawasunchis huchaman ama urmananchispaq. 16Saynaqa ama manchakuspayá tukuy confianzawan Diosninchismanqa ashuyusunchis. Payqa anchatapuni khuyakuwasqanchisraykun, tukuy ima necesitasqanchispipas yanapawasunchis.


text: 1¡Qhawariychis! Señor Diosmi kay pachata purunyachinqa, pasaqtan ch'usaqyachinqa, rawiykachinqa, llapan runakunatan lliwta ch'eqechinqa. 2Chay ñak'ariytaqa llapallapunin muchunqaku, llaqta runapas sacerdotepas, uywaqepas uywasqapas, uywaq mamapas warmi uywasqapas, rantiqpas vendeqpas, mañaqpas chaskiqpas, manuqpas manukuqpas. 3Hallp'a pachaqa pasaq ch'usaqyachisqan kanqa, sinchi llat'anasqan kanqa. Señor Diosmi chay hinatapuni nirqan. 4Hallp'an ch'akiykapun naq'eykapuntaq, teqsimuyuntin hallp'an ch'akisqa naq'eykapushan, hanaq pachan kay pachapiwan ch'akiykapushan. 5Kay pachan runakunaq qhellichasqan kapushan, paykunan Diospa kamachikuy siminkunata wikch'upurqanku, paykunan unanchasqan simikunata mana kasurqankuchu, wiñay rimanakusqa simitan p'akirqanku. 6Chayraykun kay pachata Diospa ñakaynin p'uchukashan, runakunapas huchankumanta ñak'arishan, chaypi tiyaqkunapas pisiyachisqa kapushan, pisi runallañataq qheparparipunku. 7Vinopas pisiyaykapunmi, uvas sach'atapas onqoymi hap'irqapun, kusisqalla kawsaqkunapas sinchi llakisqan kapunku. 8Tinyawan arpawan kusikunankupas tukukapunmi, reqsinakuq-masintin kusikuymanta qaparkachanankupas ch'inyapunmi. 9Takikuspa vino ukyaypas manan kanñachu, ukyanakunan hayaman tukupun ukyaqkunapaq. 10Purunyachisqa llaqtaqa raqay-raqaymi kapushan, llapan wasin mana haykunayoq kapushan. 11Mana vino kaqtinmi callekunapi runakuna waqaykushanku, llapa rikch'aq kusikuymi chinkapun, kay pachapi kusikuykunaqa ch'inyachisqan kapun. 12Llaqtaqa raqay-raqaymi kapushan, punkukunapas chhallurqarisqan kapushan. 13Chay hinakamachá llapan kay pacha llaqtakunapas kanqa, olivos sach'a p'anaspa chhaphchisqa hinachá kanqa, uvas pallay qhepata qhellapasqa hinachá kanqa. 14Llapan qhepaqkunaqa kusikuymantan qaparinqaku, inti haykuy suyumantapachan: ¡May hatunmi Señor Diosqa! nimunqaku. 15Chayrayku, qankunapas inti lloqsimuy lado suyu runakuna, Señor Diosta hatunchaychis, qankuna lamar-qochaq islanpi tiyaqkunapas Israelpa Señor Diosninta yupaychaychis. 16Kay pachaq huk cantonmantapachan uyarimuyku: ¡Hatunchasqa kachun Chanin Diosqa! nispa takiqta. Ñoqataq ichaqa nirqani: ¡Ay! ¡Imaraqmi ñoqamanta! ¡Ikiraqmi ñoqamanta! ¡Q'otukuq runakunan millay mana chaninta yuyanku! 17Kay pachapi tiyaqkunaqa, salqa animalkuna hina wañuchiqpa q'aqchasqanmi kankichis, t'oqoman urmaykuq hinan kankichis, toqllaq hap'isqanmi kankichis. 18Q'aqchasqa kaymanta ayqekuqqa t'oqomanmi urmaykunqa, t'oqomanta lloqsimuqtaq toqllaq hap'isqan kanqa. Ati-musphay paran chayamunqa, kay pachaq teqsinmi chhaphchikunqa. 19Kay hallp'an manchanata t'oqyanqa, hinan k'aktu-k'aktu ruwakunqa, manchaytan kuyuykachanqa. 20Machasqa runa hinaraqmi thampiykachanqa, ch'uklla wasi hinaraqmi kuyuykachanqa, huchankunaq sinchi llasaykusqanwanmi thunikuspa manaña sayarinqañachu. 21Chaypachan Señor Diosqa ñak'arichinqa hanaq pachapi atiyniyoqkunata, kay pachapi reykunatapas. 22Huñurqospan wisq'arqonqa carcelpi t'uru p'uytuman, chaypin wisq'arayanqaku, unay p'unchaymantataq muchuchinqa. 23Tukuy-atiyniyoq Señor Dios Sión orqopi Jerusalenpipas kamachikuqtinmi, llaqtanpa kurak runankuna lliphlli-kayninta rikuqtinmi, killapas pukamanraq tukunqa, intipas yanamanraq tukunqa.


text: 1Chayrayku Diospa munasqa wawasnin kaspa, Payta qhawarispa kikinta ruwaychej. 2Jinallataj munakuypi puriychej, imaynatachus Cristopis munakuwarqanchej, ajinata. Pay kikin Diosman jaywaykukorqa noqanchejrayku q'olachinapaj uywa wañuchisqa ima munayta q'aparishaj jina. 3Qankuna ukhupirí ama kachunchu khuchichakuy, millay kawsay, chayrí qhapaj kayta munapayay ima. Chay imasmantaqa ama parlarillaychejpischu, imaraykuchus chay imasqa manapuni Diospa ajllakusqasnimpaj jinachu. 4Amallataj parlaychejchu millay mana parlanasta, nitaj wampu thawtiykunata, nillataj millay chansasta; chaykunaqa mana walejchu kanku. Manachayqa Diosman graciasta qoychej. 5Kayta yachaychej: Khuchichakojqa, ch'ichi imasta ruwajqa, mich'a kaj, mayqenchus lanti yupaychaywan ninakun, chay jina runasqa mana wiñay kawsay herenciata jap'enqankuchu Cristojta, Diospatawan reinonkupi. 6Ama piwampis qhasi manakaj simi nisqaswan ch'awkiyachikuychejchu; chay imasraykumin Diospa k'ajaj phiñakuynin jamun mana kasukojkunaj patanman. 7Ama paykunawan chay imaspi chajrukuychejchu. 8Ñawpajtaqa laqhapi karqankichej; kunantajrí Señorpi kaspa, k'anchay kankichej. Chayrayku k'anchaymanta kajkuna jina kawsaychej. 9Chay k'anchaymantataj jamun tukuy k'acha kay, cheqan kay, cheqa kaj ima. 10Allinta reparaychej imachus Señorta kusichinanta. 11Laqhapi kajkunaj qhasi manakaj ruwasqasninkuta ama ruwaysiychejchu. Manachayqa chay ruwasqanku sajra kasqanta reparachiychej. 12Pakaypi ruwasqasninkumanta parlayllapis uj p'enqay. 13Tukuy imasta k'anchay sut'inchajtenqa, tukuy ima sut'i rikukun. 14Chayrayku nin: Puñuyniykimanta rijch'ariy, sayariytaj wañusqasmanta, Cristotaj k'anchaykusonqa, nispa. 15Chayrayku allinta qhawakuychej imaynatachus kawsasqaykichejta; ama kawsaychejchu wampus jinaqa, manachayqa yuyayniyojkuna jina. 16Tiempo kashajtillanraj, allin kajta ruwaychej, imaraykuchus kunan p'unchaykunaqa mana allinchu. 17Chayrayku ama wampus kaychejchu, manachayqa reparaychej imachus Señorpa munaynin kasqanta. 18Ama imawampis machaykuychejchu, imaraykuchus chayqa sajra kawsayman pusan. Astawanqa Espirituwan junt'a kaychej. 19Qankuna ukhu parlaychej salmoswan, himnoswan, Diospaj takiykunawan ima. Tukuy sonqo takispa, Señorta yupaychaychej. 20Señorninchej Jesucristoj sutimpi tukuy imamanta Dios Tataman graciasta qoychejpuni. 21Cristota manchachikuspa, purajmanta k'umuykunakuychej. 22Qosayoj warmis, sapa ujpis qosaykichejwan k'umuykukoj sonqo kaychej Señorman jina, 23imaraykuchus qosaqa warmimpa umanmin, imaynachus Cristopis Iglesiaj uman, ajina. Ajinallataj Iglesiaqa Paypa cuerpon, Cristotaj salvajnin. 24Imaynatachus Iglesiapis Cristoman k'umuykukun, ajinallatataj qosayoj warmis, sapa ujpis qosankuwan k'umuykukoj sonqo kachunku tukuy imapi. 25Qosas, sapa ujpis warmiykichejta munakuychej imaynatachus Cristoqa Iglesiata munakorqa, ajinata, Iglesiaraykutaj kawsayninta churarqa. 26Chayta Cristo ruwarqa Iglesiaqa juchamanta t'aqasqa santo kanampaj, simi nisqannejta mayllaspataj llimphucharqa yakuwan jina, 27Pay kikinman pusaykunampaj uj sumaj k'ancharishaj Iglesiata, mana ch'ichiyojta, mana k'usuyojta, ni iman imanasqata, manachayqa juchamanta t'aqasqata, mana k'aminatataj. 28Ajinata qosaspis sapa ujpis warminkuta munakuchunku cuerponkuta jina. Warminta munakojqa pay kikinta munakun. 29Mana pipis paypa cuerpollantatajqa chejninchu; astawanqa mikhunawan kallpachan, allimpi kanampajtaj qhawan. Cristopis kikillantataj Iglesianwan ruwan. 30Iglesiaqa Cristoj cuerpon, noqanchejtaj chay cuerpoj imasnin kanchej. 31Chayrayku qhareqa tatanta, mamantawan saqespa, warminwan ujchakaponqa, iskayninkutaj uj aychallaman tukonqanku. 32Kay pakasqa yachayqa jatunmin. Noqarí kaytaqa nini Cristomanta, Iglesiamantawan. 33Chaywampis qankunamanta sapa uj munakuchun warminta pay kikinta jina. Warmipis qosanta jatumpaj qhawachun tukuy imapi.


text: 1Irmänucuna, nuwa Judas cartacallämü. Santiagupa wauguin caycä. Jesucristupa maquinçhu cawar, mandu-rurajnin caycä. Nuwanchita Tayta Diosninchi sumaj llaquipämanchi. Wawan cananchipaj acracamashcanchi. Washäcuj Jesúspis sumaj ricamanchi. 2Llapaniquita llaquipäcuj Tayta Diosninchi yanapayculläshunqui. Allilla cawaycachilläshunqui. Sumaj llaquipaycullaäshunqui. 3Wawacuna, unaypita-pacha cartacamuyta yarparpis, cananraj camäpacushcä. Washäcuj Jesúspita llapanchipis Tayta Diosninchipa maquinçhu cawanchi. Chaypis sumaj tantiyacushun. Tayta Diosninchiga rimashanta çharcunmi. Wawan caycar, shimintapis ama jungashunchu. Washäcuj Jesústapis ama caçharishunchu. Payman yupachicushanchi musyacänanpaj llapantapis allillata rurashun. 4Waquin runa irmänu-tucullar, pantachicur puriycan. Paycuna Taytanchi Jesucristutapis pampaman çhuran. Maquinçhu cawayta mana munar, shimintapis mana wiyacunchu. Manchäga marca-pingay cawan. Juchata aparicullar puriptinchisi, Tayta Diosninchi mana ñacachimäshunpächu. Payga llaquipäcuj nir quiquinpa shungun munashallanta ruran. Unaypita-pacham ichanga Tayta Diosninchi shiminta musyachicuran: Pantachicujcuna ñacayman çhayanga nir. 5Unay Israel runacunapa willapanta musyaptiquisi, mä, yarpärishun. Israel runacunata llaquipar, Egipto marcapita Tayta Diosninchi jishpichicamuran. Mana wiyacuptinmi ichanga, chaqui pacha quinrançhu ushyaypa ushyaran. 6Mana wiyacuj anjilcunatapis chacaj pachaman Tayta Diosninchi wiçhgaycuran cay pacha ushyacänan junajcaman. Paycuna quiquinpa cargun captinsi, alliman çhurash caycaptinsi, Tayta Diosninchita apäriyta munaran. Chaypita cadinawan wancuraycur chacaj pachaman wiçhgaycuran. Cay pacha ushyacänan junaj ima juchan cashantapis jurgapanga. 7Sodoma marca runacunatapis, Gomorra marca runacunatapis, chay quinran marca runacunatapis Tayta Diosninchi mana upij ninaçhu ñacaycächin llapanchi ricacunanchipaj. Paycuna mana wiyacur, jucwan-jucwan cacuran. Marca-pingay cawaran. 8Paycuna imaman çhayash captinsi, chay pantachicujcunapis: Tayta Diosninchi ricaripamasha nir marca-pingay cawarcaycan. Washäcuj Jesústapis pampaman çhurarcaycan. Tayta Diosninchipa anjilnincunatapis ashllir ushyarcaycan. 9Mayur anjil Miguelmi ichanga Moiséspa ayanta supaywan jiçhunacurpis, mana ullgüparanchu. Manchäga niran: Supay, quiquin Tayta Diosninchi piñacushunqui. 10Pantachicujcunam ichanga imata rimashantapis mana tantiyar, pitapis pampaman çhuran. Ricaycarsi, uywacuna-jina imatapis mana tantiyanchu. Chaypis tucuyta ruran ushyacayman çhayanallanpaj. 11Paycuna llaquipaypaj ñacanga. Caínpa llupinpa jatin. Balaampa llupinpa jatir, jillay-raycullar imatapis ruran. Coré-jina Tayta Diosninchita ticrapacushanpita wañuytapis taringa. 12Alli ricanacur micupacäriptiquipis, pantachicujcuna pingaypaj imatapis manacajcunallata ruran. Manchapacuytapis mana yaçhanchu. Shungun yarpashallanta imatapis ashin. Yangalla alli-tucunpis. Pantachicujcuna alli-tucur purishanpita tincuchiypa tantiyacushun. Tamya jallarinan wichan pucutayta ricar: Allipaj tamyamunga nir cushicunchi. Pucutayta wayra jucläpa apacuptinmi ichanga: Pucutay yangalla ricarimusha ninchi. Rüta yüra wayunan wichanpis: Mishquita micushun nir cushicunchi. Chaquishta tarirmi ichanga, llaquicunchi: Chaquish caycaptin, sapirichun nir. 13Mayu çhayar pushgaynin ricarishan-jina pantachicujcunapis manacajcunallata rurar, pingayman çhayan. Shicwaj istrïlla illaricäcushan-jina pantachicujcunapis chacaj pachaman illarijpaj çhayanga. 14Pantachicujcuna ñacananta musyachicur, Adánpa willcan Henocpis niran: May-may anjilnincunawan Tayta Diosninchi shaycamunga. 15Llapan runapa juchanta jurgapänanpaj shamunga. Jucha aparicujcunata, pampaman çhurajcunata, llapantam ñacayman çhayachingapaj. Juchaçhu arushanman-tupu, ashllicushanman-tupu ñacachingapaj. 16Pantachicujcuna imallapitapis ullguycan. Imapitapis jagayaycan. Shungun munashallanta ashiycan. Imatapis munarmi ichanga, pitapis alli-tupan. Cushichipan. 17Wawacuna, nuwanchim ichanga Taytanchi Jesucristupa shiminta ama jungashunchu. Caçhancunawan shiminta tantiyachimashcanchi. 18Paycuna niran: Jesucristu cutimunanpaj wallcana pishiptin, runacuna mana manchapacunganachu. Manchäga Tayta Diosninchita ashllinga. Shungun munashallanta imatapis ruranga. 19Paycuna chiquinacuyllaçhu, irmänucunata raquicächiyllaçhu arun. Mana Espíritu Santupa maquinçhu cawar, quiquinpa shungun munashallanta imatapis ruran. 20Irmänucunallau irmänu, nuwanchim ichanga Tayta Diosninchiman sumaj yupachicushun. Shungun munashallanta rurar, juc shungulla cawashun. Espíritu Santu shacyächimashanchiman-tupu Tayta Diosninchita mañacushun. 21Tayta Diosninchi llaquiycämaptinchi, maquillançhu cawashun. Taytanchi Jesucristupis llaquipaycämanchi. Cutimur, shuntacamäshunpaj maquinçhu imaycamanpis cawananchipaj. Chaymi mana yamacällar shuyäcushun. 22Llutäpacujcunata llaquipar, tantiyachicushun Tayta Diosninchiman sumaj yupachicunanpaj. 23Supaypa maquinçhu purijcunatapis jishpichishun Tayta Diosninchipa maquillançhu cawananpaj. Manchäga ninaçhu ñacangapaj. Juchaçhu arujcunata llaquiparsi, llupinpa ama jatishunchu. Runapa rurin müdanan janra cashan-jina paycunapa shungunpis janra. Juchallaçhu arun. Chaymi llaquipar, juchan mana aypäshunayquipaj Tayta Diosninchita manchapacunquiman. 24- 25 Wawacuna, Tayta Diosnillanchita imay-imaypis alliman çhurayculläshun. Payga shungun munashanta imatapis camacächin. Payman pipis mana tincunchu. Payga sumaj munayniyuj. Munayniyuj jucha aparicuypita jishpichimänanchipäpis, juchaynajta ricay ñawinman çhayachimänanchipäpis. Quiquinmi Taytanchi Jesucristuta caçhamusha washämänanchipaj. Paypa ñaupanman çhayar, jatunpa cushicushunpaj. Chaynuy caycullächun.


text: 1Jesusman yupachicug-mayïcuna, cananga alisca anyapapäcushay Munayniyog Jesucristo nipäcamasha captinmi: Chaura gamcunata nämi yachrachipäcurag Dios munangannuy cawapäcunaypag. Nätan gamcunaga nämi chaynuy cawarcayanqui. Chaura imanaypa ayganaypas Dios munangannuy mas alita rurarcayar cawapäcuy. 2Gamcuna shumagmi musyarcayanqui Munayniyog Jesús nipäcamasha captin imacunata yachrachipäcungagtas. 3Chaura Diosninchiga munayan mana juchäcular cawapäcunaytam. Payga manam munanchu nä gowayog u warmiyog cayar mansibacurcänayta. 4Antis gowayog u warmiyogcagga cawapäcuy alinninpag ricanacurcayar, jinaman mana chay juchaman ishquilar. 5Chaura amam cuerpuycuna munangannuyga imayüra aygayüras warmiquiwan u gowaywan punucuylataga munapäcunquichu Diospita mana imas musyag runacunanuyga. Paycunaga Diosta mana reguepäcurmi chaynuy cawapäcun. 6Chauraga amam pasay, Jesusman yupachicug-mayiquipa warminwansi u gowanwansi chay juchaman ishquinquichu. Jinacayta mansibacururga engañayanqui Jesusman yupachicug-mayiquitam. Chaynuy ruragtaga Munayniyog Dios aliscam cunchuchinga naupata nipäcungagnuysi. 7Chaura Diosninchiga manam acramasha canchi chay juchata rurayar cawananchipagchu, antis payga acrarayämanchi munangannuysi mana juchäcular cawananchipagmi. 8Nätan maygaysi cay yachrarcayächingagcunata mana cäsucarcämagga, manam nogacunatachu mana cäsucarcämanqui, antis noganchiman Santu Espirituta cachramug Diostam mana cäsucurcanquichu. 9Nätan jucniquis jucniquis nä cuyanacurmi cawarcayanqui. Chaymi chaypitaga mana imatas nipäcushaychu. Chaynuy cawaytaga Dios quiquinmi nä yanaparcayäshunqui. 10Chaymi gamcunaga Macedonia ninganchru Jesusman yupachicug-mayinchicunatas cuyarcayanqui. Chauragar waranpa waranpa mas cuyacugman muyupäcuy. 11Jinaman cawapäcuy gasila piwan maywansi. Nätan quiquiquicunapa rurayniquicunata rurapäcuy, nä nipäcungagnuysi maquiquicunawan imaycunatas rurapäcuy mana jucpacagta shuyararcayänaypag. 12Chaynuy cawapäcuptiquiga Jesusman mana yupachicugcuna alisca alipagmi ricapäcushunqui, jinaman manam jucpacagta shuyarapäcunquichu. 13Jesusman yupachicug-mayïcuna, cananga shumag tantiachipäcushay Jesusman yupachicug-mayinchi wanushacuna cawacapäcamunanpita. Chay wanushacuna cawacapäcamunanta mana musyarmi Diosman mana yupachicug runacunaga chay wanushancunapita alisca wagarcayan. 14Noganchiga shumagmi musyayanchi Jesús wanushapita cawacämunganta. Paytanuymi Diosga Jesusman yupachicuyälar wanushacunataga cawacächimunga, jinarcurmi Jesús cutimuptin Jesuswan parëju aywapäcamunga. 15Nogacunaga chaynuy nircayag Munayniyog Jesús ningannuylam. Chaura Jesús cutimuptin naupataga wanushacunaran cawacapäcamunga, nätan noganchi cawayagcagga manam naupa naupatachu jegashun Jesuswan tincunanchipag. 16Chaura chayga caynuypam ruracanga: Naupataga arcángel jutiyog mandag angelmi rimaringa. Chaylam Munayniyog Jesusga jana pachapita aywamunga. Chaypitam payga mandanga trompëtata töcananpag. Chaura Diospa trompëtan wagariruptilanmi Jesusman yupachicug wanushacunaga cawacapäcamunga. 17Chaypitam noganchi Jesusman yupachicug cawayagcunaga paycunaman shuntacäshun. Jinarcurmi paycunawan parëju pucutayman jegachisha cashun chaychru Munayniyog Jesuswan tincunanchipag. Chaura paywanmi imay imaycamas cacushun. 18Chauragar Jesusman yupachicug-mayïcuna, cay nipäcungagta yarpachinacurcayay jucniquis jucniquis mana yanga wagarcayänaypag.


text: 1Chaymi Tukuy-atiyniyoq Señor Diosqa nin: Ñoqamanta willakuqtan ñawpaqta kachamusaq, paymi ñanta wakichipuwanqa. Maskhashasqaykichis Señor Diosqa ñoqan kani, qonqayllan yupaychana wasiyman chayamusaq. Qankunan munaykushankichis rimanakusqayta willakuq kachamunayta, payqa hamushanñan, nispa. Ñoqa Tukuy-atiyniyoq Señor Diosmi chayta nini. 2¿Pitaq Señor Diospa hamunan p'unchayta aguantanman? Chayri, ¿pitaq pay rikhurimuqtin sayayta atinman? Payqa ch'uyayachiq nina hinan, t'aqsaqkunaq lejian hinan. 3Paymi Levipa mirayninkunata ch'uyayachinanpaq tiyaykunqa, imaynan qolqetapas qoritapas ch'uyayachinku hinatan paykunata ch'uyayachinqa. Chayraqmi paykunaqa Señor Diosman ofrendakunata haywanqaku imaynan haywanankuta hinapuni. 4Chaymi Señor Diosqa Judá aylluq Jerusalén llaqtaq ofrendankunata chaskinqa, imaynan ñawpa p'unchaykuna chaskirqan hinata. 5Tukuy-atiyniyoq Señor Diosmi nin: Ñoqan qankunata juzgaq hamusaq. Hinallataqmi allin testigo kasaq layqakuna contra, wasanchaqkuna contra, llullakuspa juraqkuna contra, llank'apakuqninkuq pagonta suwakuqkuna contra, viudakunatapas, mana tayta-mamayoqkunatapas sarunchaqkuna contra, wak llaqtayoqkunapaqpas mana chaninchapuqkuna contra ima. Paykunaqa llapallanmi mana manchakuwankuchu. 6Ñoqaqa Señor Diosmi kani, kaqllapunin kashani. Chaymi Jacobpa mirayninkuna mana ch'usaqyachisqachu kankichis. 7Ñawpa taytaykichispa p'unchayninkunamantapachan kamachisqay simikunamanta t'aqakushallankichispuni, manataq kamachikusqaykunata kasuyta munashankichischu. Kutirikamuwaychis, ñoqapas kutirimullasqaykichistaqmi. Qankunataq ninkichis: ¿Imaynatataq kutirikamusqaykiku? nispa. 8Tapuykuykichismi: Runari, ¿Diosmanta suwakunmanchu? Manan riki. Chaypas qankunaqa suwakuwankichismi. Ninkichisraqtaq: ¿Imatataq suwakushaykiku? nispa. Suwakushawankichisqa diezmokunatapas ofrendakunatapas mana qowaspaykichismi. 9Arí, llapallaykichismi, suyuntin runakuna suwakushawankichis, chaymi ñakasqaykichis. 10Diezmoykichista llapallanta taqeyman apamuychis, wasiypi mikhuna kananpaq. Chaywan probaykuwaychis, ahinapin yachankichis hanaq pacha ventanakunata kicharispa saminchata llimp'arishaqta hich'aykamusqaykichischus icha manachus chayta. Ñoqa Tukuy-atiyniyoq Señor Diosmi chayta nini. 11Q'aruq langostatapas phiñarisaqmi chakra ruruta mana mikhurparinankupaq. Uvas chakraykichispas allintan rurunqa. Ñoqa Tukuy-atiyniyoq Señor Diosmi chayta nini. 12Hallp'aykichismi munapayana kanqa, chaymi llapa suyukunaqa nisunkichis: Kusisamiyoqmi kankichis, nispa. Ñoqa Tukuy-atiyniyoq Señor Diosmi chayta nini. 13Señor Diosmi nin: Ñoqa contran k'arak simikunata rimarqankichis. Ninkichisraqtaq: ¿Imatan contraykita rimarqayku? nispa. 14Kaytan nirqankichis: Yanqan Dios serviyqa. ¿Ima allinninchispaqtaq kamachikusqanta hunt'ayninchisqa? ¿Ima allinninchispaqtaq Tukuy-atiyniyoq Señor Diospa qayllanpi huchanchismanta llakisqa puriyninchispas? 15Uma hoqariqkunaqa kusisamiyoqmi kanku. Millay runakunaqa tukuy imapin allillanpuni kanku, Diostapas wateqankun, manataq ima mana allintapas muchunkuchu, nispaykichis. 16Chaypachan Señor Diosta manchakuqkunaqa paykunapura ninakurqanku, chaytan Señor Diosqa maki uyarispa yacharqan. Señor Diospa ñawpaqenpitaq huk libropi qelqasqa karqan, Señor Diosta manchakuspa yupaychaqkunaq sutinkuta yuyarinapaq. 17Tukuy-atiyniyoq Señor Diosmi nin: Ñoqaq unanchasqay p'unchaymi paykunaqa aswan chaniyoq llaqtay kanqaku. Imaynan taytaqa kamachin ruwaq churinta khuyapayan, chay hinatan ñoqapas paykunata khuyapayaspa mana muchuchisaqchu. 18Hinaqtinmi qankunaqa wakmanta reparankichis allin runaq millay runaq imaynachus kasqanta, pichus ñoqata serviq, pitaqchus ñoqata mana serviq kasqantapas.


text: 1Jerusalén marcaman Jesús yaycupaycar, Betfagé marcaman, Betania marcaman çhayaycaran. Chay marcacuna quinrançhu Ulïbus punta caran. Ishcaj purïshijnincunata caçhar, Jesús 2niran: Wac chimpa tacsha marcaman aywariycuy. Çhayar, manta büruta tarinquipaj. Pipis mana muntacunrächu. Watarashanpita pascarir, apacamunqui. 3Pascaycaptiqui pipis miçhäshuptiqui, ninqui: Mandamajnïtash mañanqui. Cutirachipamushayqui. 4Chaynuy niptin, purïshijnincuna aywaran. Çhayar, wasi puncuçhu büru wataraycajta tariran. Pascapacuycaptin, 5waquin runa tapuran: ¿Imapätaj büruta pascaycanqui? nir. 6Chaura Jesús nishanta willaptin, mana miçharannachu. 7Chaura büruta Jesúsman aparan. Jacuncunata shawaparcur, Jesústa muntachiran. 8Bürun muntash Jesús aywaycaptin runacuna cushicuywan jacuncunatapis, jaçhapa rämancunatapis caminuman mashtapuran. 9Jesúspa jipanta-ñaupanta aywajcunapis cushicushpan japarpararan: Taytallau Tayta, washaycallämay, ari. Tayta Diosninchi caçhamushan runa alli ricash caycullächun. 10Ima allish unay mandaj David mandashan marcata jatarachinanpaj shamusha. Janaj pachaçhu cawaj Tayta Diosninchita alliman çhurayculläshun nir. 11Jerusalén marcaman Jesús çhayarna, Tayta Diosninchipa wasinman yaycuran. Sumaj ricapacurir pacha chacanaycaptinna, Betania marcaman çhunca ishcaywan purïshijnincunawan-ima cuticäriran. 12Warannin Betania marcapita Jesús llucshiptin, yargay chariran. 13Carushnijçhu jïguspa yüran birdiraycajta ricäriran. Chaymi wayuynin ashij aywaran. Çhayar, wayuyninta mana tariranchu. Wayunan wichan mana çhayamuptinraj, üjallanta tariran. 14Chaymi jïgus yürata Jesús niran: Cananpita mana wayunquipänachu. Wayuyniquita pipis mana imaysi micunganachu. Wiyächipaypa nishanta purïshijnincunapis wiyaran. 15Jerusalén marcaman çhayar, Tayta Diosninchipa wasinmanna Jesús aywaran. Wasinpa sawanninpita ranticujcunatapis, rantipacujcunatapis jarguran. Jillay rucapacuj runacunapa mïsancunatapis jillaynintinta sajtar ushyaran. Paluma ranticujcunapa jamanancunatapis wicapar ushyaran. 16Tayta Diosninchipa wasinpa sawanninçhu ima-imata rantipaj purichinantapis miçharan. 17Llapanta wicapar, runacunata tantiyachiran: Tayta Diosninchipa shiminçhu nin: Wasïga chay-tucuy marcapita sharcamur mañacamajcunallapämi. Jamcunam ichanga suwapa maçhayninman ticrachishcanqui nir. 18Allita willapäcuptin, runacuna Jesústa alliman çhuraran. Payta manchapacuranna. Chaymi mayur cüracunawan Moiséspa shiminta yaçhajcuna mancharicäcushpan Jesústa imanuypa wañuchinanpäpis ashiran. 19Pacha chacanaycaptinna, marcapita purïshijnincunawan Jesús aywacuran. 20Warannin tuta aywar, jïgus yüra sapincaman chaquiraycajtana ricaran. 21Chaura Jesús nishanta yarpärir, Pedro niran: Tayta, mä, ricay. Chapata rurashayqui jïgus yüra chaquicäcusha. 22Jesúsna niran: Imatapis mañacur, Tayta Diosninchiman sumaj yupachicuy. 23Sumaj tantiyacunquiman. Yupachicurga, tagay puntatapis ninquiman: Caypita yacu püsuman jigacurpuy. Llapan shunguyquiwan yupachicur niptiqui, änirmi tagay punta yacuman jigacurpungapaj. 24Tayta Diosninchita mañacur llapan shunguyquiwan yupachicur, mañacushayquita çhasquinquipaj. 25Tayta Diosninchita mañacuycashayquiçhu pitapis jagayächishayquita yarpärir, wanacuy. Llapanta jungay. 26Chaynuypa janaj pachaçhu tiyaj Tayta Diosninchipis llapan jucha aparicushayquita jungangapaj. 27Chaypita Jerusalén marcaman cutircur, Tayta Diosninchipa wasin puncunçhu Jesús puriycaptin, mayur cüracuna, Moiséspa shiminta yaçhajcuna, mayur runacunapis 28tapuran: ¿Pitaj caçhamushcashunqui? ¿Pipa munayninwantaj imacunatapis ruraycanqui? nir. 29Jesúsna niran: Nuwapis mä, tapucushayqui. Willamaptiqui, pï caçhamashantapis willashayqui. 30Juanta ushyachicunanpaj, ¿pitaj caçhamusha: Tayta Diosninchichu, runa-masillanchu? Mä, willamay. Willamaptiqui, willashayqui. 31Chaura quiquin-pura parlanacäriran: Tayta Diosninchi caçhamusha niptinchi: ¿Imanirtaj mana wiyacushcanquichu? nimäshun. 32Runa-masinchicunalla caçhamusha niytapis mana camäpacunchichu. Runacunaga Ushyachicuj Juanta çhasquicush caran: Tayta Diosninchipa willacujninmi nir. 33Chaymi Jesústa niran: Tapumashayquita mana musyächu. Chaura Jesúspis niran: Mana camäpacuptiqui, pï caçhamashanta nuwapis mana willashayquichu.


text: 1Israel llaqta wakin kurak runakunan hamuspa ñawpaqeypi tiyaykurqanku. 2Hinan Señor Diosqa nimuwarqan: 3Qan, runaq churin, uyariway. Kay runakunan idolonkumanpuni hap'ipakunku, hinaspan chay diosninkuwan huchallikunankupaq aysachikunku. ¿Chaychu ñoqata paykuna tapuwankuman? 4Chay hinaqa niy, Apu Señor Diosmi nin: Mayqen Israel runapas idolonkunaman hap'ipakuspa, chay dioskunawan huchallikunanpaq aysachikuspa, profetaman tapukuqraqtaq hamunman chayqa, ñoqa kikiymi payman kutichisaq millay idolokuna yupaychaq kasqanman hina. 5Llapan Israel runakunan idolonkurayku t'aqakuwanku, chayraykun chayta ruwasaq sonqonkuta wakmanta suwanaypaq. 6Chayrayku Israel runakunata niy, Apu Señor Diosmi nin: ¡Yuyayta hap'ispa ñoqaman kutirikampuwaychis! Millay p'enqay ruwasqaykichista, idoloykichistapas wikch'upuychis. 7Mayqen Israel runapas, Israel suyupi tiyaq wak llaqtayoq runapas ñoqata saqewaspa idolokunaman hap'ipakuspa, chay diosninkuwan huchallikunanpaq aysachikunqa, hinaspa huk profetaymanraqtaq tapukuq hamunmanpas chayqa, ñoqa kikiymi payman kutichisaq. 8Chay runaq awqanmi kapusaq, lliwpa rikunanpaqmi muchuchisaq chaymanta qhepaman parlanankupaq, llaqtaymantapas wikch'upusaqtaqmi. Chay hinapin yachankichis ñoqa Señor Diosqa kasqayta. 9Huk profetachus llullakunanpaq q'otuchikuspa willakunman chayqa, ñoqa Señor Diospa q'otusqay profetan kanqa, hinan ñoqaqa chay profetata ñak'arichisaq, Israel llaqtaymantapas wikch'upusaq. 10Profetapas payta tapukuq runapas iskayninkun huchachasqa kanqaku. 11Chay hinapin manaña Israel llaqtaqa astawan ñoqamanta t'aqakuwanqakuñachu, manañataq huchankuwan qhellichakunqakuñachu. Paykunan llaqtay kapunqaku, ñoqataq Diosninku kasaq. Ñoqa Apu Señor Diosmi chayta nini, nispa. 12Señor Diosmi niwarqan: 13Qan, runaq churin, uyariway. Suyuntin runachus ñoqa contra huchallikunkuman wasanchawankumantaq chayqa, ñoqan makiyta haywarispa llapantapuni mikhunankuta qechusaq. Paykunamanmi yarqayta kachaykusaq, hinan runakunapas uywakunapas wañuranqaku. 14Chay suyupitaqchus tiyanman Noepas, Danielpas, Jobpas chayqa, paykuna kinsantillanmi qespichisqa kankuman chanin kasqankurayku. Ñoqa Apu Señor Diosmi chayta nini. 15Salqa animalkunataña kachaykuyman suyuntinpi tiyaqkunata mikhunanpaq, hinataq chay animalta manchakuspa mana piqpa purinan ch'inneqman suyuntin tukupunman, 16chaypitaqchus chay kinsantin runakuna tiyashanman chaypas, manapuniñan wawankunata horqokapuyta atinkumanchu. Paykunallañan qespichisqa kankuman, suyuntintaqmi ch'inneqmanpuni tukupunman. Ñoqa Apu Señor Diosmi sutiyrayku jurani. 17Maqanakuytachus chay suyuman kachaykuyman, hinaspataq kamachiyman runata uywatawan wañuchinanpaq, 18chay kinsantin runakunataqchus chaypi tiyankuman chaypas, manapunin wawankunata horqokapuyta atinkumanchu, paykunallapunin qespichisqa kankuman. Ñoqa Apu Señor Diosmi sutiyrayku jurani. 19Onqoykunatachus chay suyuman kachaykuyman, phiñakuyniywantaq wañuyta t'akaykuspa wañurachiyman runakunata uywakunatawan, 20chaypitaqchus kashanman Noepas, Danielpas, Jobpas chayqa, manapunin wawankunata horqokapuyta atinkumanchu. Paykunallapunin qespichisqaqa kankuman, chanin runa kasqankurayku. Ñoqa Apu Señor Diosmi sutiyrayku jurani. 21Ñoqa Apu Señor Diosmi nillanitaq: Ñoqan Jerusalenta muchuchisaq tawa manchana ñak'ariykunawan: hatun maqanakuywan, yarqaywan, salqa animalkunawan, onqoypiwan. Chaykunan wañurachinqa runata uywakunatawan tukunankama, chay hinaqa, ¡imayna mancharikuyraqmi Jerusalenpaqqa kanqa! 22Chaywanpas iskay kinsallan kawsashaq ayqenqaku, chaykunallan wawakunantin lloqsinqaku. Paykuna qankunaman hamuqtinmi yachankichis imaynachus kasqankuta, imachus ruwasqankutawan, chayraqmi rikunkichis imamantachus Jerusalenta lliw ñak'ariykunawan kachaykusqayta. 23Qankunaqa rikunkichismi imachus ruwasqankuta imaynachus kasqankutawan, chay hinapin yachankichis Jerusalentaqa mana yanqa qasichu muchuchisqayta. Ñoqa Apu Señor Diosmi chayta nini, nispa.


text: 1Llapa uma sacerdotetaqa Diosmi runakuna ukhumanta akllaspa runakunaq rantinpi churan qayllanpi servinanpaq, ofrendakunatapas sacrificiokunatapas huchakunamanta haywananpaq. 2Uma sacerdoteqa mana yachaqkunatapas, pantaqkunatapas khuyapayayta atinmi, pay kikin runa kaspa pisi kallpayoq-kayta muchusqanrayku. 3Pisi kallpayoq kasqanraykun, pay kikinpa huchankunamantapas llaqtaq huchankunamantapas sacrificiokunata haywanan. 4Manan pipas pay kikinmantaqa hatunchasqa uma sacerdote kayta atinmanchu, aswanpas Diospa waqyasqan kaqkunallan, imaynan Aaronpas karqan hina. 5Chay hinallataqmi Cristopas manan pay kikinchu churakurqan hatunchasqa uma sacerdote kananpaqqa, aswanpas Diosmi payta nirqan: “Qanmi Churiyqa kanki, kunanmi qanta churiyayki”, nispa. 6Nillarqantaqmi: “Qanmi wiñay-wiñaypaq sacerdoteqa kanki, Melquisedecpa t'aqanman hina”, nispa. 7Jesusqa kay pachapi kashaspanmi qaparispa waqaspa wañuymanta payta qespichiy atiq Diosmanta mañakuspa rogakurqan, hinan Diosqa uyarirqan manchakuywan kasukuq kasqanrayku. 8Chay hinapin Churi kashaspapas muchusqanwan kasukuyta yacharqan. 9Hinaspan hunt'asqaña kaspa, payqa lliw kasukuqninkunapaq wiñaypaq qespichiqninku kapurqan. 10Hinallataq Diosqa Melquisedecpa t'aqanman hina payta uma sacerdotepaq churarqan. 11Chaykunamantaqa askhan rimanayku kashan, ichaqa sasa sut'inchaymi mana usqhay entiendeq kasqaykichisrayku. 12Qankunaqa unay iñiqkunañan kankichis, yachachiqkunañan kanaykichispas. Ichaqa Diospa Simin qelqamanta qallariy yachachikuykunata huktawan yachachinaraqmi kashankichis. Qankunaqa ñuñuq wawa hinallaraqmi kashankichis, manan mikhunata khamuq hinaraqchu. 13Pipas ñuñuq wawa hinallaraq kashaqqa, manan chanin kawsaymanta entiendenchu wawallaraq kasqanrayku. 14Khamuna mikhuymi ichaqa wiñasqakunapaqña, yuyayninkupi allinkaqta mana allinkaqta reparayta yachaqkunapaqña.


text: 1Tata Diosqa Moisesman parlaspa, nerqa: 2Iskay cornetasta qorimanta ruwakuy martillowan takaspa. Chaykunaqa kanqa runasta tantachimunapaj, jinallataj maymampis puririnapaj. 3Sichus chay iskaynin cornetas waqanqa chayqa, tukuynin runas ñawpaqeykiman tantakamonqanku, Dioswan Tinkukuna Toldo punkuman. 4Sichus uj cornetalla waqanqa chayqa, tukuy kurajkunalla sapa ayllumanta ñawpaqeykiman tantakamonqanku. 5Cornetas sinch'ita waqamojtinku, inti llojsimuy uyapi jarakojkuna oqharikonqanku puririnakupaj. 6Qhepan kutipi sinch'ita waqamojtinkutaj, uranejpi jarakojkuna oqharikonqanku. Ujllapi sinch'ita cornetas waqamojtinku, señal kanqa ñanta puririnankupaj. 7Cornetas waj jinata waqamojtinku, señal kanqa tukuy israelitas tantakunankupaj. 8Chayta tocajkunataj kanqanku sacerdotes, Aaronpa mirayninmanta kajkuna. Chay leyqa qankunapaj wiñaypaj churasqa kanqa. 9Sichus jallp'aykichejpi kashajtiykichej pipis qankunawan maqanakoj jamonqa chayqa, cornetasta sinch'ita waqachinkichej, jatunmantataj qhaparinkichej. Ajinamanta Noqa Señorniykichej Tata Dios qankunamanta yuyarikusqaykichej, enemigosniykichejmantataj jark'akusqaykichej. 10Maypachachus kusikunaykichej kajtimpis, cornetasta kusiywan waqachinkichej, mosoj killapi fiestata ruwaspa, Tata Diosman q'olachisqa jaywanasta jaywashaspa, allinyakuy jaywanasta ima jaywashaspa. Ajinata qankunamanta yuyarikusqaykichej. Noqamin Señorniykichej Tata Dios kani. 11Iskay watamanta iskay kaj killapi, iskay chunka p'unchay kashajtin, phuyu oqharikorqa Dioswan Tinkukuna Toldo patamanta. 12Jinapi israelitasqa Sinaí ch'in pampamanta purirerqanku. Phuyutaj Parán ch'in pampanejpi sayarqa, 13Tata Diosqa Moisesnejta kamachisqanman jina. 14Ñawpajta purirerqanku Judá ayllumanta kajkuna soldados jina, wiphalankuta oqharikuspa. Paykunatataj kamachejninku jina pusasharqa Aminadabpa churin Naasón. 15Isacar ayllumanta kajkunata kamachejninku jina pusasharqa Zuarpa churin Natanael. 16Zabulón ayllumanta kajkunata kamachejninku jina pusasharqa Helonpa churin Eliab. 17Chaymantataj Gersonpa mirayninmanta kajkuna, Merarijpa mirayninmanta kajkunapiwan, Dioswan Tinkukuna Toldota phaskarqanku. Chay imasta oqharikuspa, paykunaqa purirerqanku, paykuna chay imasta apanankupaj cuentayoj kasqankurayku. 18Rubén ayllumanta kajkuna soldados jina wiphalankuta oqharikuspa, paykunaj qhepankuta purirerqanku; kamachejninku jinataj paykunata pusasharqa Elisurpa churin Sedeur. 19Simeón ayllumanta kajkunata kamachejninku jina pusasharqa Zurisadaijpa churin Selumiel. 20Gad ayllumanta kajkunata kamachejninku jina pusasharqa Reuelpa churin Eliasaf. 21Chaykunaj qhepantapacha purirerqanku Coatpa churisnin, Tata Diosta yupaychanapaj t'aqasqa imas aparisqa. Paykuna chayanankupajqa ñapis Dioswan Tinkukuna Toldoqa sayachisqaña karqa. 22Chay qhepankuta Efraín ayllumanta kajkunañataj soldados jina purirerqanku wiphalankuta oqharikuspa. Kamachejninku jinataj pusasharqa Amiudpa churin Elisama. 23Manasés ayllumanta kajkunata kamachejninku jina pusasharqa Pedasurpa churin Gamaliel. 24Benjamín ayllumanta kajkunata kamachejninku jina pusasharqa Gedeonijpa churin Abidán. 25Tukuypa qhepantataj Dan ayllumanta kajkuna soldados jina wiphalankuta oqharikuspa rerqanku. Paykunatataj kamachejninku jina pusasharqa Amisadaijpa churin Ahiezer. 26Aser ayllumanta kajkunata kamachejninku jina pusasharqa Ocranpa churin Pagiel. 27Neftalí ayllumanta kajkunata kamachejninku jina pusasharqa Enanpa churin Ahira. 28Ajinata israelitasqa soldados jina sapa kuti qhepan qhepanta ñanta puririnanku karqa. 29Uj kuti Moisesqa Hobabta wajyacherqa. Hobabqa madianita Reuelpa churin karqa, Reueltaj Moisespa suegron karqa; Hobabmantaj nerqa: Noqayku rishayku, Tata Dios qosaj niwayku, chay jallp'aman. Qampis noqaykuwan jaku ari; imatapis allinta qampaj ruwapusqayku, imaraykuchus Tata Diosqa niwayku israelitasta sumaj khuyakuyninwan pusanawaykuta, nispa. 30Hobabtajrí payman nerqa: Mana, noqaqa llajtayman kutipunay tiyan, maypichus tukuy aylluypis kashan, chayman, nispa. 31Moisestaj nerqa: Ama kutipuychu ari. Qan sumajta rejsinki kay ch'inkunapi maypichus jarakuna, chayta; chayrayku qan pusawayku ari. 32Sichus qan noqaykuwan rinki chayqa, ima allin imastachus noqaykuman Tata Dios qowasqayku, chayta qampis jap'illankitaj. 33Ajinata israelitasqa purirerqanku, Tata Diospata nisqa, chay orqomanta, rerqankutaj kinsa p'unchay puriyta. Diospa leyninwan kasharqa, chay arcaqa ñawpaqenkuta risharqa, maypichus jarakunankuta mask'aspa. 34P'unchaypi paykuna purirejtinkukama, Tata Diospa phuyun patankuta risharqa. 35Tata Diospa leyninwan kasharqa, chay arca purirejtinkamataj, Moisesqa sinch'ita nej: Sayarikuy ari, Tata Dios. Enemigosniyki Qanmanta ch'eqerachunku; chejnisojkunapis Qanta rikususpa, ayqechunku, nispa. 36Diospa leyninwan kaj arca maynejpichus sayarqa, chaypi Moisesqa nej: Kunanqa kutirimuy ari, Tata Dios, mana yupay atina israelita runasman, nispa.


text: 1Persiamanta jatun kamachej Ciro uj watataña kamachishajtin, Tata Dios parlasqan, Jeremiasnejta parlasqanta junt'anampaj, Tata Diosqa jatun kamachej Ciroj sonqonta kuyucherqa. Chayrayku tukuynin kamachiynimpi kajkunaman willacherqa simipi, qhelqasqapitaj kay jinata: 2Persiamanta jatun kamachej Ciroqa kay jinata nin: Janaj pachapi kaj Tata Diosqa tukuynin kay pachapi suyukunata qopuwan, kamachiwantaj Judapi kaj Jerusalén llajtapi paypaj uj templota ruwapunayta. 3Pikunachus Diospa ayllunmanta kankichej, chay tukuyniykichejwan Dios kachun, qankunatataj yanapachun. Judapi kaj Jerusalenman rispa Tata Diospaj Templonta, sararichimuychis. Paymin Israelpa Diosnin, Jerusalenpitaj kashan. 4May llajtakunapichá israelitakuna kawsashankuraj, chay llajtayoj runakunaqa israelitakunata yanapachunku ripunankupaj qolqewan, qoriwan, imachus tiyapuyninkuwan, uywasninkuwan ima. Ofrendatapis qollachunkutaj atisqankuman jina, Jerusalenpi kaj Diospa Templompaj. 5Chaypacha Judá ayllumanta, Benjamín ayllumantawan kuraj runakuna wakichikorqanku Jerusalenman rinankupaj, Tata Diospa Templonta watej ruwamunankupaj. Jinallatataj wakichikorqanku sacerdotekuna, levitakuna, chantapis, pikunatachá Dios sonqonkuta kuyucherqa, chaykuna ima. 6Jinataj tukuy qayllankupi tiyakojkuna paykunata yanaparqanku qolqewan, qoriwan, kapuyninkuwan, uywankuwan, ashkha valorniyoj imakunawan, chantapis tukuy laya ofrendankuwan atisqankuman jina. 7Jatun kamachej Cirotaj, orqhochimorqa Tata Diospa Templompi karqanku chaykunata. Chaykunataqa, Nabucodonosor Jerusalenmanta apachimuspa diosninkunajpa templonkuman churachisqa. 8Persiamanta jatun kamachej Ciroqa chay imakunata kutichiporqa qolqe jallch'aj Mitridatesnejta. Paytaj chay kunata yupaykuytawan, Judapi kamachej Sesbasarman jaywarqa. 9Chay imakunataj kaykuna karqanku: Kinsa chunka p'uku platokuna qorimanta, waranqa p'uku platokuna qolqemanta, iskay chunka jisq'onniyoj cuchillokunawan, 10kinsa chunka qori vasokuna, tawa pachaj chunkayoj qolqe vasokuna, waranqa waj imakunawan. 11Tukuy chay qolqemanta, qorimantataj kaj imakunaqa yupakorqa, phishqa waranqa tawa pachajniyoj. Tukuy chay imakunata Sesbasarqa watejmanta aparqa Jerusalenman, Babiloniaman presokuna apasqa kasqanku, chay kutipoj runakunawan khuska.


text: 1Yapay aywamuptï cananwanga nä quima cutim aywamushag ricapäcugniqui. Nä chraramuptïga isquirbishachru ningannuysi ishcay u quima testïgucunawanmi imacagsi taripacanga. 2Nätan wamagta aywamungäpita guepanta yapay chayman chraramurmi nä nipäcurag chay ima-aygapitas ushacapäcunaypag. Chaynuymi nipäcurag naupacag cartata isquirbimursi, jinaman chaynuymi nircayag cay cartata isquirbimursi. Chaymi canansi caruchru cayälar yapay nircayag. Nätan gamcunacagman chrämurga naupalapita juchäcuyagcunatas, jinaman waquin juchäcuyagcunatas mayänilapitam jucmapasha capäcunanpag nirushag. 3Chaynuy rurangäpam tantiapäcunqui Cristo nimangannuyla rurayangäta. Cristoga manam juchäcug runata imanaytas mana atipagchu, antis payga munayniyogmi juchäcuyagcunata cunchuchinanpag. 4Chay runacuna nircayangannuysi razonpas Cristoga manacag runa niragmi cara cruzman clävapäcuptin. Nätan payga canan cawayan munayninwan Dios cawacächimusha captinmi. Paynuymi nogacunas manacagpag ricasha carcayarsi paywan carcayangäta reguechicurcäshag Munayniyog Dios gamcunata servipäcunäpag nipäcamanganta. 5Chauraga shumag tantiacurcay Cristoman razonpa yupachicurcangaytas u mana yupachicurcangaytas. ¿Nätan gamcunaga shumagchu musyarcayanqui Cristowan carcayangayta? Quizä shumag tantiacurcaptiquiga manas capäcunquichu Cristopa runanga. 6Nätan noga rimangäta jinaman rurangäta shumag tantiapäcurga pasay shumagmi tantiapäcunqui Cristopa cachran rurag razonpa cangäta. 7Jinaman nogacunaga mana piñapapäcuyniquita munarmi Diosta manacurcayä mana ima lutantas rurapäcunaypag. Nätan manacurcayäga manam nogacuna razonpa Diospa cachran rurag capäcungäta tantiapäcunaypagchu, antis alita rurayar cawapäcunaypagmi. Chaura quizämi chay conträ rimagcunaga “Pabloga manam Jesucristopa cachran ruragchu” nipäcungas, chay wanacaräriptiqui mana piñapapäcuptïga. 8Chaynuy nircayaptinsi chay lutan rurarcayangaypita wanacaräriptiquiga manam piñapapäcushaychu. Nogacunaga manam imatas rurapäcüchu ali willapa ninganpita jucnuytaga, antis yanapapäcushay Diospa willapanta shumag yachracurcänaypagmi, jinaman cäsucurcänaypagmi. 9Chaura Jesusman razonpa yupachicurcaptiquiga, jinaman cäsucurcaptiquiga nogaga aliscam cushicushag. Nätan gamcunata mana piñaparga manam reguechicushäpishchu Jesuspa cachran rurag cangäta. Chaura chayta ricarga quizämi chay conträ rimagcunaga “Pablopaga manam geniun canchu” nipäcungas, jina nipäcuchun nogaga Diosta manacuyä ali rurag runaman muyuyta yanapapäcushunaypagmi. 10Chaymi caruchru cayälar isquirbiyämü chay lutancuna rurarcayangayta dëjapäcunaypag. Chauraga chraramur manam juyupachu piñapapäcushay, chaypag Cristo acrarayämaptinsi. Nätan Cristo nogata acrarayäman alita rurayar cawayta yanapapäcunagpagmi, manam chay waquincunanuysi pantacächipäcunapagchu. 11Cananga Jesusman yupachicug-mayïcuna, isquirbiyta ushanäpag caylatam niyta munarcayag: Cushisha cawapäcuy, lutancuna rurayta dëjarcur alilata rurapäcuy, jucniqui jucniquis yanapänacurcay, lapaycunas juc runanuyla alita pinsiapäcuy, jinaman gasila cawapäcuy. Chaynuy rurapäcuptiquiga cuyacug Diosmi, gasila cawachicug Diosmi ima-aygachrüsi yanapapäcushunqui. 12Jinaman jucniquis jucniquis saludänacurcay cushishacama. 13Caychru Jesusman lapan yupachicugcunam salüduta apachicarcayämushunqui. 14Nogaga manacuyä Munayniyog Jesucristo cuyapälar yanapapäcushunaypagmi, Dios cuyapäcushungaynuy jucniquis jucniquis cuyanacurcänaypagmi, jinaman Santu Espíritu juc runanuyla cawayta yanapapäcushunaypagmi. Chaynuy cachun.


text: 1Huk p'unchawmi Jesuspa kasqanman yapamanta ashkallaña runakuna huñunakamuranku. Hinaqtinmi chay llapallan runakunapa mikhunanpaq mana ni imapas kaqtin, Jesusqa discipulonkunata waqyaspa, khaynata niran: 2—Noqaqa llapallantan kay runakunataqa anchata khuyapayani. Paykunaqa ñan kinsa p'unchawña noqawan kushka kashanku. Ichaqa manataqmi ni imapas mikhunankupaqqa kanchu. 3Sichus mana mikhusqallata wasinkuman kutipunankupaq kamachiyman chayqa, ñan risqankupichá desmayankuman. Hinaspapas wakin runakunaqa karumantaraqmi hamuranku, nispa. 4Hinaqtinmi discipulonkunaqa niranku: —Kay ch'inñeq lugarpiri, ¿maymantataq pipas t'antatari apamunman, kay llapallan runakuna mikhunanpaqrí? nispanku. 5Hinaqtinmi Jesusqa discipulonkunata tapuran: —Qankunapari, ¿hayk'a t'antaykichistaq kashan? nispa. Chaymi discipulonkunaqa contestaranku: —Noqaykupaqa qanchis t'antallaykun kashan, nispanku. 6Hinaqtinmi Jesusqa llapallan chaypi kaq runakunata kamachiran, pampapi tiyanankupaq. Hinaspan chay qanchisnintin t'antata hap'iyuspa, Diosman graciasta qoran. Graciasta qoruspantaqmi, t'antata partiyuspa, discipulonkunaman qoran; hinaqtinmi paykunaqa runakunaman rakimuranku. 7Saynallataqmi Jesuspa discipulonkunapaqa ishkay kinsa kankasqa taksa challwachakunapas kallarantaq. Chaymi Jesusqa Diosman graciasta qospa, discipulonkunata kamachiran runakunaman rakimunankupaq. 8Chaypin llapallan runakunaqa asta saqsanankukama mikhuranku. Hinaspan puchuqkunatapas qanchis canasta hunt'ataraq huñumuranku. 9Chaypi mikhuq qarikunaqa tawa waranqa hinan karanku. Mikhuyta tukuruqtinkutaqmi, Jesusqa paykunata wasinkuman ripunankupaq despediran. 10Chaymantan Jesusqa discipulonkunapiwan kushka huk boteman wichaspanku, Dalmanuta sutiyoq lugarman riranku. 11Jesuspa kasqanmanmi fariseo religionniyoq runakuna hamuspanku, Jesuswan discutiyta qallariranku. Jesusta pruebaman churayta munaspankutaqmi, khaynata niranku: —Cheqaqtapuni Diosmanta Hamuq Runa kaspaykiqa, huk milagrota ruwaspayá rikuchiwayku, nispanku. 12Hinaqtinmi Jesusqa sonqon ukhullapi anchata llakirikuspa, llapallankuta khaynata niran: —Qankunari, ¿imanaqtintaq huk milagrota ruwanaytaraq munashankichís? Cheqaqtapunin nisqaykichis, qankuna rikunaykichispaqqa, manan ni ima milagrotapas ruwasaqchu, nispa. 13Saynata nispanmi Jesusqa runakunata chaypi saqespa, boteman yapamanta wicharan. Hinaspan Galilea laguna qochapa waq law chimpanman riran. 14Jesuspa discipulonkunan Galilea laguna qochapa waq law chimpanman botepi rishaspanku, mikhunankupaq t'anta apakuyta qonqarusqaku. Ichaqa huk t'antallan chay risqanku botepiqa karan. 15Hinaqtinmi Jesusqa discipulonkunata niran: —Allinta cuidakuychis fariseo religionniyoq runakunapa, hinallataq rey Herodes Antipas sutiyoq runapa levaduranmantaqa, nispa. 16Chaymi Jesuspa discipulonkunaqa khaynata ninakuranku: —T'antata mana apakamuqtinchismi saynataqa niwashanchis, nispanku. 17Jesusñataqmi sayna rimanakusqankumanta cuentata qokuspa, discipulonkunata khaynata niran: —¿Imanaqtintaq t'antata mana apakamusqaykichismantari rimashankichís? ¿Manachu entiendenkichisraq imatachus niyta munani chayta? ¿Qankunapa sonqoykichisri rumiyasqallaraqchu kashan? 18Qankunaqa ñawiyoq kashaspapas, ¿manachu rikunkichís? Ninriyoq kashaspapas, ¿manachu uyarinkichís? Qankunari, ¿manachu yuyankichishña 19chay pishqa t'antata partispa, pishqa waranqa runakunaman mikhuchisqaytapas? Hinaspapas, ¿manachu yuyankichishña hayk'a canastataraq puchuq t'antakunatapas huñumusqaykichista? nispa. Chaymi discipulonkunaqa contestaranku: —Chunka ishkayniyoq canasta hunt'ataraqmi huñumurayku, nispanku. 20Hinaqtinmi Jesusqa discipulonkunata tapullarantaq: —Qanchis t'antallamanta tawa waranqa runakunaman mikhuchisqaymantari, ¿hayk'a canasta hunt'ataraqtaq puchuqnintari huñumurankichís? nispa. Chaymi discipulonkunañataq contestaranku: —Qanchis canasta hunt'ataraqmi huñumurayku, nispanku. 21Chaymi Jesusqa discipulonkunata niran: —¿Chaychu qankunapas kay yachachisqaykunata manaraq entiendenkichís? nispa. 22Betsaida llaqtaman Jesús chayaramuqtinmi, huk ñawsa runata Jesuspa kasqanman pusamuranku. Hinaspan Jesusta ruegakuranku makinta payman churayunanpaq. 23Chaymi Jesusqa chay ñawsa runata makinmanta aysaspa, chay llaqtapa waq lawninman pusaran. Hinaspan toqayninwan ñawinkunata llusiyuspa, hinallataq makinta umanman churayuspa, khaynata tapuran: —¿Imallatapas rikushankichú? nispa. 24Chaymi chay ñawsa runaqa niran: —Arí, runakunatan rikushani sach'akunata hina. Ichaqa paykunaqa purishankun, nispa. 25Hinaqtinmi Jesusqa yapamanta chay ñawsa runapa ñawinkunata tupayuran. Chaymi chay ñawsa runaqa kasqan ratolla sanoyaspa, tukuy imatapas allinta rikuran. 26Hinaqtinmi Jesusqa chay runata kamachiran wasinman ripunanpaq. Hinaspan avisaran khaynata: —Ripuspaykiqa aman llaqtamanqa kutinkiñachu, nitaqmi ni pimanpas ni imatapas willakunkichu, nispa. 27Jesusqa discipulonkunapiwan kushkan, Filipo sutiyoq kaq Cesarea llaqtapa muyuriqninpi llaqtachakunaman riranku. Hinaspan chay ñan risqankupi, Jesusqa discipulonkunata, khaynata tapuran: —¿Pitaq noqari kani runakunapaqrí? nispa. 28Chaymi discipulonkunaqa Jesusta contestaranku: —Wakinmi ninku: “Bautizaq Juanmi payqa”, nispanku. Wakinñataqmi ninku: “Diosmanta willakuq ñawpaq profeta Eliasmi”, nispanku. Hukkunañataqmi ninku: “Payqa mayqen profetapashchá”, nispanku. 29Chaymi Jesusqa paykunata niran: —Qankunari, ¿ima ninkichistaq noqamanta? Qankunapaqri, ¿pitaq noqari kaní? nispa. Hinaqtinmi Pedroqa contestaspa niran: —Qanqa Diosmanta Hamuq Salvadorniyku Criston kanki, nispa. 30Chaymi Jesusqa paykunata kamachiran khaynata: —Aman pimanpas qankunaqa willankichishchu noqa Diosmanta Hamuq Salvador Cristo kasqaytaqa, nispa. 31Jesusqa chaymantapachan payta imakunas pasananmanta discipulonkunaman willakuyta qallariran khaynata: —Kay Israel nación llaqtapi kamachiq jefekunan, sacerdotekunapa jefenkunapiwan, hinallataq leykunata yachachiq runakunapiwan ima, noqa Diosmanta Hamuq Runataqa cheqniwaspanku, anchata ñak'arichiwaspa wañuchiwanqaku. Saynata wañuchiwaqtinkupas, noqaqa kinsa p'unchawmantan kawsarinpusaq, nispa. 32Chaykunamantan Jesusqa discipulonkunaman willaran imatapas mana pakaspalla allin clarota. Chaymi Pedroqa Jesusta huk lawman waqyarispa, sayna nisqanmanta Jesusta q'aqcharan. 33Hinaqtinmi Jesusqa llapallan discipulonkunaman kutirispa, Pedrota q'aqcharan khaynata: —¡Satanás, ayqeriy noqapa ñawpaqniymanta! Qanpa piensayniykiqa manan Diospa piensasqanman hinachu. Qanqa runakunapa piensasqanman hinallan piensashanki, nispa. 34Chaymantan Jesusqa discipulonkunata, hinallataq chaypi kaq runakunatawan waqyaspa, khaynata niran: —Sichus pipas noqapa discipuloy kayta munaspaqa, qonqananmi kikinpa munasqanman hina imatapas ruwayta. Hinaspa tukuy ima sasachakuykuna chayamuqtinpas, noqapi iñisqanraykun, ñak'arinanpaq listo kanan. Saynallataqmi noqapa kamachisqaykunatapas ruwanan. 35Pipas kay pachapi payllapaq kawsay munaqqa, wiñaypaqmi wañunqa. Ichaqa pipas noqapi creesqanrayku wañuqmi, wiñaypaq kawsanqa. 36¿Imapaqtaq valenman kay pachapi tukuy ima kaqniyoq kayrí, hinaspa almanñataq mana salvasqa kaqtinrí? 37Kay pachapi runakunari, ¿hayk'atataq pagankuman vidankuta salvanankupaqrí? 38Ichaqa sichus pipas noqamanta hinallataq yachachisqaykunamantapas, huchasapa runakunapa ñawpaqninpi p'enqakunqa chayqa, noqa Diosmanta Hamuq Runapas, paykunamantaqa p'enqakullasaqtaqmi, Dios Taytaypa atiyninwan, hinallataq angelninkunapiwan ima kay pachaman kutimuspay, nispa.


text: 1Dyusmi nuqanchikkunatapis pay kayashanman yaykur pullan samanapaq arnimanchikllaparaq. Chayrayku kusata kuytakaypaqllapa. Kuytawkish imanupi qamkunamanta ukllaqa mana pullanqa katkillapachu. 2Chaqa nuqanchikkunamatapismi willamashanchikllapa imanumi washakayashunllapa nir, imanutaq paykunata willaranllapa chaynulla. Piru paykunataqa michka uyakusha katinllapamapis, manami sirbiranllapachu. Chaqa manari kriyiranllapachu chay washakananllapapaq willashanllapapiqa. 3Piru nuqanchikkunaqami, kriyishanchikllaparayku Dyus samachimanallapapaq arnimashanchikllapa karan, chaymanqa yaykunchikllapa. Nataq Dyusqami chay unay mana kasukuqkunapaqqa kaynu niran: "Piñakurqa kaynu nir juraray: Manami yaykunqallapachu samananllapapaq arnishay pachamanqa" nir. Piru Dyusqami samashana karan, tukuy imakunata rurar tukchishana kar. 4Chaqa Dyus nitin iskribikashakunapiqami, uk pachapiqa chay syiti diya kaqpaqqa kaynu nin: "Dyusmi tukuy imata rurashana karqa, chay syiti diya kaqpiqa samaran" nir. 5Qashanmi chay iskribikashakunapiqa uk pachapi kaynu nin: "Manami yaykunqallapachu samananllapapaq arnishay pachamanqa" nir. 6Piru faltanllaparaqmi wakinkunaqa chay samananllapapaq pachaman yaykunanpaqqa. Chaqa chay mana kasukushanllaparaykumi, mana yaykuranllapachu chay washakananllapapaq puntata uyakusha chaykunaqa. 7Chayraykumi Dyusqa qashan akrasha uk diyata. Chayqami "Kanan diya". Chaytaqami willamashanchikllapa unay may tyimpumantaraq. Piru Davidqami unay iskribikashakuna nishannulla kaynu niran: "Kanan diya qamkuna, Dyus nishanta uyakurqa, kriyinaykillapamanta ama anku shunquqa tikrakankillapachu" nir. 8Nishaykillapa: Josue', Israel runakunata chay samana pachaman yaykuchir samachishana katinqa, Dyusqami manana rimanantachu uk samana diyapaqqa. 9Chaynu katinqa, kanraq-ari uk samanapaq diyaqa, Dyuspa wamran kaqkunapaqqa. 10Chaqa mayqanpis Dyus samachinanpaq chay arnishan pachaman yaykuqqa, unay rurayashankunata dijaq yupayna saman, imanutaq Dyus tukuy imata rurarqa samaran chaynulla. 11Chayraykumi shachinakur chay shumaq samana pachaman yaykunapaq yarpushunllapa. Chayna ama mayqanpis chay mana kasukuq yupayqa kanallapapaq. 12Chaqa Dyuspa rimayninqami chiqapta kawsaq kar riman. Chaymi imanutaq uk ispadamaqa kada ladunman filuyjun kar das kuchukun, chaynumi Dyuspa rimayninpis das allita intrachikun. Chayna runakunapa yarpuyninman, shunqunman, tullunman, ñutqunkunaman imapis dasla ratakun. Chaynu karmi runakuna yarpuyashanta, ruranayashanmatapis tantar yach'an. 13Tukuy ima rurakashakunaqami, Dyuspaqqa shutillapi kanqa. Chaymi tukuy imapis paymantaqa mana pakapllaqa kanqachu. Chaqa tukuymi naypanpi kashallapa, rikar yach'amanchikllapa. 14Jesucristumi Dyuspa Wamranqa. Paymi kurakunapa mantaqnin karna, Dyusman imapipis mañakur yanapamanallapapaq syilumanqa risha. Chayrayku pay tukuy nimashanchikkunapi allita kriyishanchikkunamantaqa, ama chiqanchakashunllapachu. 15Chaqa Dyuspaq kusa shumaqta yach'achimarninchik payman mañakuq kuraqami, imanula kashamapis llakipamayninchikta puytin. Chaynulla nuqanchikkunata yupay uchakuchinaranllapa ima. Piru payqami mana imalapipis uchakuranchu. 16Chaymi pay kurakunapa mantakuqnin kar nuqanchikkunapaq mañakutinqa, kusalata kunfyakar llakipakuq Tayta Dyusman qimikar mañakushunllapa. Chayna nuqanchikkunata munar llakipamarninchik, tukuy ministishanchikkunapipis yanapamanallapapaq.


text: 1Señor Diosmi Moisesta nirqan: 2–Ñoqan Judá ayllumanta Hurpa nieton Uriq churin Bezaleelta akllani, 3hinaspan Espirituywan hunt'aykuni, yachaywan, yuyaywan, reqsiywan, tukuy ruway atiywan, 4qoripi, qolqepi, broncepi llank'ananpaq seq'ekunata kamarinanpaq, 5umiña rumikunata thupaspa ch'olqochinanpaq, kurkuta llaqllananpaq, tukuy imaymanata llank'ananpaqwan. 6Ñoqan Dan ayllumanta yanapaqninta churani Ahisamacpa churin Aholiabta. Llapan artesanokunatataq yachachini tukuy imaymanata qanman kamachisqayta ruwanankupaq: 7Dioswan Tupana Karpata, kamachikuy simiyoq arcata, arca kirpanata, karpapi tukuy imaymanatawan, 8mesata imaymanantinta, ch'uya qorimanta candelerota tukuy imaymanantinta, incienso ruphachina altarta, 9sacrificio ruphachina altarta tukuy imaymanantinta, tiyanayoq puruñata, 10sacerdote Aaronpa pallayniyoq ch'uya p'achankunata, sacerdote kanankupaq churinkunaq p'achankunata, 11hawina aceiteta, Ch'uya Cheqaspaq q'apaq inciensotawan. Tukuy imatapas qanman kamachisqayta hinan ruwanqaku, nispa. 12Señor Diosmi Moisesta nirqan: 13–Qanmi Israel runakunata nimunki, Señor Diosmi nin: Qankunaqa samana p'unchayniykunata waqaychankichispunin, chayqa wiñay-wiñaypaq ñoqawan qankunawan señalmi, ñoqa Señor Dios qankunata akllakusqayta yachanaykichispaq. 14Samana p'unchaytan waqaychankichis, chaytan qankunapaq t'aqasqata qhawankichis. Chay p'unchayta sarunchaqqa wañuchisqapunin kanqa, pipas chay p'unchaypi imatapas llank'aqqa wañuchisqapunin kanqa. 15Soqta p'unchaymi llank'ankichis, qanchiskaq p'unchaytaqmi ñoqa Señor Diospaq t'aqasqa hatun samana p'unchay kanqa. Pipas chay p'unchaypi llank'aqqa wañuchisqapunin kanqa. 16Israel runakunan samana p'unchayta waqaychanqaku, mana qonqaspan waqaychashallanqakupuni wiñaypaq rimanakuyta hina. 17Chayqa ñoqawan Israel runakunawan wiñaypaq señalmi kanqa. Soqta p'unchaymi ñoqa Señor Diosqa hanaq pachatapas kay pachatapas ruwarqani, qanchiskaq p'unchaytaqmi mana llank'arqanichu, aswanpas samakurqanin, nispa. 18Sinaí orqopi Moiseswan rimayta tukuspataq, Señor Diosqa dedonwan qelqasqa kamachikuy simiyoq iskay p'alta rumita Moisesman qorqan.


text: 1Davidmi Israelpi allinnin qharikunata kinsa chunka waranqata hina wakmanta huñurqan. 2Hinaspataq puririrqan llapa soldadonkunantin Baalath-Judá llaqtaman Diospa arcanta apamunankupaq. Arcaqa Tukuy-atiyniyoq Señor Diospa sutinwan sutichasqan, paymi arcapi querubinkuna chawpipi tiyashan. 3Abinadabpa moqopi wasinmantataq mosoq carretapi Diospa arcanta churaykamuspa apamurqanku. Hinan Abinadabpa churinkunaqa Uzawan Ahiopiwan Diospa arcan carretata puriysimurqanku, 4arcaq ñawpaqentataq Ahío rirqan. 5Davidtaq llapa Israel runakunapiwan Señor Diospa ñawpaqenpi tukuy kallpankuwan takispa tusurqanku, hinataq tocarqanku arpata, tawtinkuta, tinyata, chhaqllaqeta, platillotawan. 6Naconpa eranman chayaqtinkutaq, torokuna carretata urmachiyta munaqtin, Uzaqa arcata makinwan llamiykuspa sayaykachirqan. 7Hinan Señor Diosqa sinchita Uzapaq phiñakurqan, mana manchakuspa arcata hap'iykusqanmanta, chaymi Uzata muchuchirqan, kaq ratotaq Uzaqa Diospa arcan qayllapi wañusqa wikch'ukurqan. 8Davidtaq phiñakurqan Uzata Señor Diospa wañuchisqanmanta, hinan chay p'unchaymanta chay cheqasta “Perez-Uza” nispa suticharqanku. 9Chay p'unchaymi Davidqa Señor Diosta manchakuspa nirqan: Chhaynaqa, ¿imaynan Señor Diospa arcanta ñoqa apayman? nispa. 10Chayraykun payqa Diospa arcanta Jerusalenman mana apayta munarqanchu, aswanpas Gat llaqtayoq Obed-edompa wasinman apachirqan. 11Señor Diospa arcanqa chaypin kinsa killantin karqan, Señor Diostaq Obed-edomta lliw familiantapas samincharqan. 12Rey Davidmantaq willarqanku: –Señor Diosmi Obed-edomta, familianta, tukuy kaqninkunatawan saminchashan, nispa. Chaymi payqa Obed-edompa wasinta rirqan, hinaspa ancha kusisqa Señor Diospa arcanta Jerusalenman apamurqan. 13Diospa arcanta apaqkuna soqta thaskiyta purishaqtinkutaq, Davidqa huk torota wirayachisqa torillotawan sacrificiota haywarqan. 14Hinan Davidqa linomanta sotanawan churaykusqa Señor Diospa ñawpaqenpi tukuy kallpanwan tusurqan. 15Ahinatan ancha kusisqa qaparispanku putututa tocaspanku Diospa arcanta llapa Israel runakuna Davidpiwan aparqanku. 16Señor Diospa arcan Jerusalenman chayaqtintaq, Saulpa ususin Micalqa ventanamanta Señor Diospa ñawpaqenpi reypa kusikuymanta saltasqanta tususqanta rikuspa, sonqonpi payta pisicharqan. 17Chaymantataq Davidpa wakichisqan karpaman Señor Diospa arcanta churaykurqanku, hinan Davidqa Señor Diosman haywarqan ruphachina sacrificiokunata sumaq kawsay sacrificiokunatawan. 18Señor Diosman sacrificiokunata haywayta tukuspataq, Davidqa Tukuy-atiyniyoq Señor Diospa sutinpi llaqtata samincharqan. 19Hinaspataq llapa Israel runakunaman, warmiman, qhariman, hayk'an kaqman rakichirqan sapankaman huk t'antata, dátil ruru k'umpata, pasas k'umpatawan. Chaymantataq llapanku sapanka wasinkuman ripurqanku. 20Davidpas kutipullarqantaq familianta saminchaq, hinan Micalqa chaskinanpaq lloqsimuspa nirqan: –¡Israelpa reyninqa kusa respetasqapunin! ¡Mana p'enqakuq runa hina q'alakuspa oficialninkunaq warmi kamachinkunawan qhawachikushan! nispa. 21Hinan Davidqa kutichirqan: –Señor Diosta hatunchaspaymi tusuni, paymi taytaykiq lliw aylluykiq rantinpi Israel llaqtanta kamachinaypaq akllawarqan. Chaymi kunanpas astawanraq tususaq Señor Diosta hatunchanaypaq, 22astawanraqmi huch'uyyakusaq. Qanmanqa rikch'akusunki mana p'enqakuq kasqaypaschá, ichaqa rimasqayki warmi kamachikunaq ñawpaqenpiqa respetasqan kasaq, nispa. 23Micalqa manan wachakapurqanchu wañukapunankama.


text: 1Pascua nishca jista punzha cayandillata ashcaibi Jesus pai ña cai pachata saquisha paihua Yayahuan cutillata tiyangahua rina uras ña pactarishcata yachashca. Paiga paihuaccunataga tucui urasmi llaquishca ara, chasnallatami huañuna punzhagamami llaquira. 2Chi uras Jesus paihua runagunandi micusha tiyanaura. Supaiga ña Simon Iscariotehua churi Judaspa yuyaibi Jesusta japichina yuyaitaga churashca ara. 3Jesusca ña yacharami pai Diosmanda shamushcataga, pai Diosmallata bulltiangaraushcata, chasnallata paihua Yaya tucui ushaita cushcatahuas tucuilla mandachun nisha. 4Chiraicumi paiguna micuushca mesamanda jatarisha paihua capata llatanasha shuc llachapa pitita huicsaibi anacurira. 5Chihuasha yacuta shuc lavacarashinai churasha, pai japishca runagunahua chaquita maillangahua callarira, pai huicsai anacurishca llachapa pitihuan chaquichira. 6Simon Pedrohua chaquita maillangaraushcaibi pai Jesusta nira, Canzhu ñuca chaquitaga maillahuangaraungui señor. 7Nicpi Jesus nira, Cunanga can mana yachanguichu ñuca raushcataga, randi huashaga yachanguimi. 8Pedro nira, Mana ima uraspas ñuca chaquitaga maillachishcanguichu. Jesus randi nira, Ñáuca camba chaquita mana maillapiga ñucahuac anata mana ushanguichu. 9Chasna nicpi Pedro nira, Chasna ashaga ama ñuca chaquigunallataga maillahuaichu astahuan maillahuai ñuca maquigunallatas ñuca umatahuas señor. 10Jesus randi paita nira, Armashca auc runaga mana minishtinzhu tucuita maillarinataga, chaquillatami maillarina an. Cangunaga cunanlla armashcashinami ña chiujlla anguichi, randi mana tucuiga. 11Pi paita japichingaraushcata pai yachashcamandami mana tucuiga armashcashina chiujllachanguichi nishami nira. 12Jesus paiguna chaquita maillashcahuasha paihua capata churarisha cutillata mesai tiyarisha nira, Yachanguichichu imasna ñuca cangunata rashcataga. 13Cangunaga yachachic amu, chasnallata señor nisha nihuanguichi. Chasna nisha sirtutami ninguichi, ñucaga cangunata yachachic amu mani, cangunata mandac señor mani. 14Ñáuca chasna ashallata canguna chaquitas maillashcani, chiraicumi cangunapurahuas maillarinacuna anguichi. 15Ñáuca caitaga ricuchishcanimi cangunahuas ñuca cangunata rashcashinallata ranauchun nisha. 16Sirtupacha cangunata nini maican yanapac runahuas paihua amuta yaliga mana anzhu, chasnallata maican cachamushca runahuas paita cachamucta yaliga mana anzhu. 17Caigunata canguna yachasha pactachishaga cushimi causanguichi. 18Mana tucui cangunamandachu rimauni. Ñáucaga yachanimi pigunallata ñuca anllashcataga. Chasnahuas Diospa shimibi quillcashcaga pactarina man casna nisha: Ñáucahuan pariu micugmi ñucahuan cuntar tucushca. 19Chi chara mana pactarishcallaita cangunata ñaupallata rimani, ñuca rimashcaguna pactarishcaibiga ñuca pi acta canguna quirinauchun nisha. 20Sirtupacha cangunata nini, maicanbas ñuca cachashca runa rimashcata uyasha quirishaga, ñucallatatami quirihuanga. Ñáucata quiric runaga ñucata cachamuc Yayatami quirin. 21Chita rimashcahuasha Jesus yapa ashcata llaquirisha, pagllaibi rimasha nira, Sirtupachami nini shuc runami canguna ucumandallata ac japichihuangaraun. 22Chasna nicpi pai japishca runaguna manzharisha paigunapura ricunacuicallarinaura pimanda rimaushcata mana yachasha. 23Paigunamanda Jesus shuc yapa llaquishca runa paihua mayanbi tiyaric arani. 24Chasna acpi Simon Pedro maquita ñucata ricuchisha paita tapui pimandata rimaun nisha. 25Ñáuca mas Jesusma caillayasha tapurani, Canda japichingarauca pi tan señor. 26Tapucpi Jesus nihuara, Cai pan paquitami caldui jucuchingarauni, chita ñuca cushca runa manga. Chasna nisha chi pan paquita jucuchisha Simonba churi Judas Iscarioteta cura. 27Judas chi pan paquita japishcai paihua shungu ucuibi supaiga yaicura. Chasna tucucpi Jesus nira, Can rangaraushcataga uctalla rai. 28Nicta uyasha randi chi mesaibi micuucunaga mana pihuas musianauranchichu Jesus imahua Judasta casna rimashcataga. 29Randi yuyariranchimi Judas cullqui bultsata charic acpichari, imatahuas jistaraicu randichun nisha nin, mana ashaga pugrigunata ansa cullquita cuchun ima nishachari nin nishami yuyariranchi. 30Judasca chi pan paquita japishca ratullaitami paigunahuagmanda llucshisha rirallami. Ñáa chi uras tuta mara. 31Judas llucshisha rishcahuasha Jesus nira, Cunanmi ñuca Runa Tucuc ashami balichishca tucungarauni, chasnallata Yaya Diospas ñucamanda balichishca tucungaraun. 32Yaya Diosca ñucamanda yapa balichishca tucushami ñucatahuas paiga yapa balichihuangami. Cunanlla chitaga ricuchinga. 33Ñáuca llaquishca huauquiguna, ña mana yapa unaitachu cangunahuanga aungarauni. Canguna mascahuanguichimi, randi israel amugunata ñuca rimashcashina chasnallatami cunan cangunatas rimani, ñuca riushcamaga mana shamunata ushanguichichu. 34Cai mushuc mandashcatami cangunata cuni: Tucui cangunapura llaquinacuichi. Ñáuca cangunata llaquishcacuintallata, chasnallatami cangunahuas tucui cangunapura llaquinacuna anguichi. 35Casna tucui cangunapura llaquinacusha causaupiga tucui mundui ac runagunami cangunata ricushaga asirtangauna canguna ñuca japishca ñucata catic runaguna ashcataga. 36Simon Pedro Jesusta tapura, Maitata ringaraungui señor. Tapucpi Jesus nira, Ñáuca riushca llactama cunanga catisha rinata mana ushanguichu, astahuanbas huashami catimuhuangaraungui. 37Nicpi Pedro cuti tapura, Imahuata cunanga canda catinata mana ushani. Canhuan pariu huañunatahuas mana manzhanichu señor, huañuna acpihuas canhuan pariu huañushami. 38Jesus paita cutipara, Sirtuchu ñucahuan pariu huañusha ningui. Sirtutami canda nini gallo chara mana cantagllaitami can quimsa (3) cutin ñucamanda llullangaraungui paita mana ricsinichu nisha.


text: 1Jesusman yupachicug-mayïcuna, alisca ali Munayniyogninchi Jesusman razonpa yupachicug carcayarga, lapan runata imanuy captinsi alipa ricapäcuy. 2Cayta nipäcushay shumag tantiapäcunaypag: Gamcuna goturarcayangayman yaycamunman juc capogniyog runa, öru sortïjasha, nätan alisca shumag jacusha. Jinaman yaycamunmantag juc mana imaynag runasi, macwa jacushala. 3Chaura chay shumag jacusha runataga “Cay alinninman tayucuy” nipäcunquiman. Nätan mana imaynagsi runataga “Chaylachru gamga shayäcuy u cay pampalaman tayucuy” nipäcunquiman. 4Chaynuy rurarga, nämi quiquiquicama “Cayga alim, wacga manam alichu” nir, lutan tantiag fiyismannuy muyurärinqui lutanta pinsiar. 5Jesusman yupachicug cuyashäcuna, cayta shumag mayapäcamay: Cay pachachru mana imaynagsi runacunata Diosmi acramasha canchi, payman alisca yupachicugcama cananchipag, jinaman payta cuyagcunataga ningannuylam munayninchru cawachimäshun. 6Nätan gamcunataga chay capogniyog runacuna munangantam rurarcayäshunqui, jinaman marcachru mandagcunamansi garashtaypam aywarcayächishunqui. 7Chaynuytan paycuna lutanta rimapäcun alipag ricanganchi Jesucristonchipitas. 8Nätan gamcunaga Diosninchi mandamanganchita cäsucurcay. Payga cay niyanmi: “Runa-mayïta cuyay quiquiqui cuyacungaynuy”. Chaynuy rurarga razonpa alitam rurarcayanqui. 9Nätan runa-mayiquicunata “Cayga alim, wacga manacagmi” nirga, juchatam rurarcayanqui. Chaynuy jinarga juchäcurcayanquim Dios isquirbichinganchru ningannuysi. 10Mä cayta niyärishay: Pisi Diospa isquirbishanchru ningancunata lapanta cäsucunman, nätan juclaylata mana cäsucunmanchu. Chauraga lapanta mana cäsucugnuymi juchachasha cayan. 11Nätan quiquin Diosmi cay nirasi: “Amam mansibacunquichu” ni “Amatan runatas wanuchinquichu” nira. Nätan mana mansibacursi runata wanuchirga lapan isquirbishata mana cäsucugpagmi ricasha cayan. 12Chaura gamcunaga rimapäcuysi u rurapäcuysi alita, ima-aygapitas aliman jorgamagninchi willapa ningannuy. 13Chaymi runa-mayin mana cuyapagcunata Diosga mana cuyapälar juchancunata taripanga. Nätan runa-mayin cuyapagcunam ichaga cushisha capäcunga mana mancharilar Dios chay juchacunata taripaptin. 14Chauraga Jesusman yupachicug-mayïcuna, reguechicurcay yanapäcug runa capäcungaypa. Chaynuy mana rurapäcuptiquiga yupachicug capäcungaysi manam välinchu, ¿Chaura chay yupachicurcangalay salvapäcushunquichur? 15Mä caynuypa tantiachipäcushay: Jesusman yupachicug-mayinchi warmis u olgos cayanman garapachra, chaynuytag micunanpag mana imansi canmanchu waran waransi. 16Nätan chaynuy cayaptin maygaysi nipäcunquiman: “Aywacuy cushisha, jacucamuy, micamuy yamangaycama” nir, nätan mana imatas gonquimanchu jacucunanpagsi ni micunanpagsi. Chaynuy nirga lutantam rurayanqui. 17Chaura Diosman yupachicuyangansi mana cäsucuptinga manam välinchu. 18Chaynuytag maygaysi nipäcunquiman: “Gam cayanqui Diosman yupachicug runam, nätan nogam cayä Dios ninganta mana cäsucug”. Chaura mä reguechicuy Diosman razonpa yupachicug cangayta Dios ninganta mana cäsucungaypa, nätan nogam reguechicushag Diosman razonpa yupachicug cangäta Dios ninganta cäsucungäpa. 19Gamga shumagmi musyayanqui yupachicungay Dios juclayla canganta. Chayga alim. Chaytaga lutan espiritucunas musyarcayanmi, jinaman chucchucyapäcunran cansi manchacuypita. 20¡Gotara runa! cayta nishay: Diosman yupachicug cayar Dios ninganta mana cäsucugga, juc wanushanuymi cayan. 21Mä yarpachracurcay taytanchi Abrahampita. Payta Diosga ali ruragpag ricara, churin Isaacta “Wanurcachir altarchru rupachiy” niruptin “Äri” nir, ruranganpitam. 22Chaura Abrahamga yupachicug canganta reguechicura Diosta cäsucug canganpam. Chaynuy yupachicug, jinaman cäsucug canganpitam alipag ricashas cara. 23Chaynuypam ruracarura isquirbishachru cay niyangansi: “Abrahamga Diosman yupachicug carmi, ali ruragpag ricasha cara” ningansi. Chaymi Abrahamtaga gayapäcug Dioswan cuyanacug nir. 24Chay nircayangagnuysi, Diosga runata “Nä mana juchaynagmi cayanqui” nin, manam yupachicungalanpitachu antis cäsucunganpitawanmi. 25Chaynuytan olgocunawan cawacug Rahab jutiyog warmitas yupachicur ali ruranganpam Diosga mana juchaynagpag ricarura. Chay alipag ricara Israel runacunata gorpachanganpitam, jinaman marca-mayincuna wanuchinanpag ashircayaptin, jucläpa gueshpicurcänanpag yargachinganpitam. 26Chaura juc runachu mana almaynagga nä wanusha cayan, chaynuymi Diosman yupachicug runasi Dios ningancunata mana cäsucurga juc wanushanuy cayan.


text: 1Chunka hukniyoq wataq chunka kinsayoq killanpa qallariy p'unchayninpin Señor Diosqa niwarqan: 2Qan, runaq churin, Egipto rey Faraonta llapan runankunatawan niy: ¿Hatun kayniykiqa imamantaq rikch'akunman? Qhawariy Asiria suyuta: 3Rikch'akunmi ciprés mallkiman, huk niypitaq Líbano cedroman, mallki-mallkitan sumaq k'allmanwan llanthushan, hatun-kayninpas phuyumanraq aypashan. 4Paytaqa unun wiñananpaq yanaparqan, pukyumanta unukunan wiñachirqan, muyuriqninpin mayu hinaraq puririrqan, puririspataq campo mallkikunatapas qarparqan. 5Askha unuq kasqanraykun mallki-mallkipi mallkimanta aswanta wiñarqan, k'allmankunan yapakuspa phanchirirqan. 6Imaymana rikch'aq urpikunan k'allmankunapi q'esachakurqan, llapan salqa animalkunapas paypa llanthunpin miraykurqan, llapa hatun suyukunan llanthuyninpi tiyarqanku. 7Ancha sumaq hatun mallkin karqan phanchirisqa hatuchachaq k'allmakunayoq, saphinkunapas hallp'a ukhu unumanraqmi ayparqan. 8Diospa huertanpi cedropas manan pay sayayqa karqanchu, manan mayqen pinopas pay hina k'allmayoqqa karqanchu, manan mayqen plátano mallkipas pay hina k'allmayoqqa karqanchu, Diospa huertanpi mayqen mallkipas manan munay-kayninpi rikch'akurqanchu. 9Ñoqan sumaqyachirqani askha k'allmakunawan, Diospa huertanpi mallkikunapas llapanmi envidiakurqanku, nispa. 10Chayraykun Apu Señor Diosqa nin: Mallkitaq wiñarqan ñawinpas phuyuman aypanankamaraq, sinchita wiñaspataq umata hoqarirqan. 11Chayraykun ñoqaqa wikch'uspa, hinata hap'iykachirqani wak atiyniyoq suyukunaq umallinman, chay umallin mallkita muchuchirqan millay kasqanman hina. 12Awqa sonqo wak llaqtayoqkunataq wit'urqospa wikch'usqata saqepurqan. K'allmankunan hinantin orqo-orqoman wayq'okunamanwan urmaykurqan, suyuntin k'aktukunapin p'akikurqan. Hinan llanthunpi tiyaq llapan suyukunaqa payta wikch'uspa ayqerikapurqanku. 13Kumpasqa mallkimanqa imaymana rikch'aq urpikunan tiyakuq hamurqanku, kaqllataq salqa animalkunapas k'allmanpi siriykurqanku. 14Chaymi kunanmantaqa manaña mayqen mallkipas unu patapiña kashaspapas chay sayaytapuniqa wiñanqañachu, hinaña allin qarpasqa kanqa chaypas manapunin ñawinqa phuyukamaraq taripanqañachu, chay hina sayayniyoq kanankamaqa. Llapanmi huchachasqa wañunanpaq kashan, Ukhu-pachaman haykuspa wañuqkunaman huñukuspa aya p'ampanapi kanankupaq. 15Apu Señor Diosmi nillantaq: Hatun mallki kumpakuspa Ukhu-pachaman haykuqtinmi, hallp'a ukhu unupas llakikuymanta lutokurqan, mayutapas phawaq unutapas kasqanpin sayachirqani. Ñoqan Líbano orqotapas tutayachirqani, hinan llapan sach'akunapas naq'epurqan. 16Wañusqakunaq kasqanman wañuqkunawan huñukuq haykupuqtinmi, kumpakusqanpa raqhaqaqayninqa suyukunataraq kuyurichirqan. Hinan chay hallp'aq ukhunpiña kashaq Edenmanta mallkikuna Libanomanta sumaq qarpasqa allinnin mallkikunapas paypa urmasqanmanta kusikurqanku. 17Chay mallkiq llanthunpi tiyaqkunapas paypa yanapaqninkunapas haykupullarqankutaqmi paywan kuska, ñawpaq awqa-tinkuypi wañupuqkunawan huñuykukuq. 18Edenpi mallkikunamantaqa manan mayqenpas pay hina karqanchu sumaq kayninpipas sayayninpipas, chaywanpas wakin mallkikuna hinan chinkaykurqan chay Ukhu-pachaman, mana iñiyniyoq runakunaq kasqanman, hinallataq awqa-tinkuypi wañuqkunaq kasqanman. Chay mallki, rey Faraonqa llapan runankunapiwanmi wañunqa. Ñoqa Apu Señor Diosmi chayta nini, nispa.


text: 1Nane maza pit kainanashimtus, Diosta piankamanapa. An ñamin Diosne paiña kainammtuza kurunnara, paiña pit pananapa, an ñamin kwaltuza parananapa. Akkwan pijikas akkwan tuntukas usparuza paranara. 2An minpa payura Diosne paiña painkulta ɨninta, aumɨza parananapa. Diosne ussa narɨt, wan chiwal sarɨt aizpa sapnapa, wan ɨninnapa. Dioskas paiña painkul akwa wan sukas wan chiyukas sara, wan pa kianapa. 3Diospa painkulne Dioskanain watsal iztɨt, au awaruz "Dios kwisha wari" piankamanapa. Diosne paiña painkulkanain iztɨt. Us wan sarɨt aizpa iznamtu akwa, usne parat kit au sukinkas au chiyurakas us pashit aizpa kinazi, us tɨnta akwa. Diospa painkul au kwail kiarɨt aizpa sɨnam sarawane, usne chiyura nut kit Dios iztakin ɨninmɨzta. 4Mane Diosne paiña painkulta ángelkinkas an tɨnta sara. Katmizna Cristowa kalne ángelpa kalkinkas an tɨnta i. Dioskas ussa paiña painkul munninta, Dios kin namtɨt aizpa sapnapa. 5Diosne mizurainkas ángelta ka kaiztachi: "Nune ap painkul i. Nane nua ap painkulta namnintau" Mamasa ángelta ka kaiztachi: "Nane up papihsh anash. Nune ap painkul anazi." 6An Dios painkulne wan ángeltuzkinkas anza tɨnta i. Dios paiña ñancha painkul au sura uztuza annakane, ka kaiznara: "Wan ángeltuzne ussa wanmakkat kit ussa wakpuj wainñarawa." 7Dios ángeltuzpa parakane, usne sunkana kaiztu: "Nane wan ángeltuza ap kiwaintuza namninnanash, nawa wakpuj wainñanapa. Uspane inkwakanakas ippakanakas izanazi." 8Paiña painkulne ángeltuzkana chi. Diosne paiña painkulpa ka kaiztu: "Nune Dios i. Nune pailta payukima ɨninnazi. Ɨninkane, nune wan nil aizpa kinazi. 9Nune wan wat kinpa pashimtu. Nune kwail kinpa pashimtuchi. Katmizna nane nua ɨninnapa nat kit nua up izmuruzkin an wat kulnintau." 10Ma pitchin Diosne paiña painkulta ka kaizta: "Nune Anpat i. Nune an ñancha an su sara. Nukas up chihtɨkasa wan chiyura wa aizpa sara. 11Wan sarɨt aizpa pailtɨnazi. Nune mizurainkas pailmanazi. Wanne pĩn pɨttukanain pailtɨnazi, tailchasachi akwa. 12Pĩn pɨtta uk kit nan kit masaskana maizmu. Nune, Dios painkulne, maizmanazi. Nune wan payukima uznazi." 13Diosne mizurainkas paiña ángeltuza ka kaiznarachi: "Ap ɨnintukin nakasa uztain, ap aliztuza anuppanakima." 14Dios ángeltuza sunkana kaiznarachikas, Diosne ángeltuza ɨninnara, ussa kiwainñapa, ussa wakpuj wainñanapa. Usne usparuza ɨninnamtu, Diosta piantuza kiwainanapa, suntuz an kwail kiamanpa, chiyura uzanapa. Sunkana Diosne Diosta piantuza watsat mɨlnanazi.


text: 1Qhawarispa, rikorqani querubinespa patankupi cielo jina qhatasqa kasqanta, chay patapitaj zafiro nisqa valorniyoj rumimanta kamachina tiyana jina rikhurerqa. 2Chantá Tata Diosqa linomanta p'achayoj runaman nerqa: Ruedaspa chawpinkuman yaykuy, querubinespa uranman. Chay querubines chawpimantataj nina brasasta makiyki junt'ata oqharispa, llajta pataman qhalliy, nispa. Jinataj, qhawashajtiy, chay runaqa querubines chawpiman yaykorqa. 3Chay ratopi querubinesqa Diospa Templompa uray ladompi kasharqanku. Ukhu kaj patioman phuyu junt'aykorqa. 4Chantá Tata Diospa jatun kaynimpa k'anchaynenqa querubinespa patankumanta Diospa Templonman yaykuna chaynejman ithirerqa, chay phuyutaj Diospa Templonman junt'aykorqa. Tata Diospa jatun kaynimpa k'anchaynintaj patio junt'ata k'anchaykorqa. 5Querubinespa lijrasninkojpa sonaynintaj jawa patioman uyarikorqa, Tukuy Atiyniyoj Diospis parlashanman jina. 6Chantá Tata Diosqa linomanta p'achayoj runata kamacherqa ruedas chawpipi kaj querubinespa chawpinkumanta ninata oqharimunanta. Chay runataj rispa, ruedas qayllapi sayarqa. 7Ujnin querubintaj makinta jaywarispa, paykuna chawpipi kasharqa, chay ninamanta uj chhikanta oqhariytawan, linomanta p'achayoj runaj makisninman churaykorqa, chay runataj ninata jap'iytawan, llojsiporqa. 8Chaypacha noqa repararqani querubinespa lijrasninku uramanta runaj makin jina rikhurimushajta. 9Querubines chaynejpi rikorqani tawa ruedasta, sapa rueda uj querubinwan khuskata. Chay ruedasqa topacio nisqa valorniyoj rumi jina lliphipisharqanku. 10Chay tawantin ruedasqa kikin kikillan karqanku, rijch'akorqankutaj uj ruedaqa uj ruedaj chawpimpipis kashanman jina. 11Chay querubinesqa purispa, mayqenchá paykunamanta ñawpajman purerqa, chaytaqa tukuyninku qhatirerqanku. Mana kutirinankuchu karqa, manachayqa maymanchus chay tawantinmanta ujnin kaj ladoman purirejtin, chayllamantaj mana kutirispa purirerqanku. 12Cuerposninku, wasasninku, makisninku, lijrasninkupis ñawiswan junt'a karqanku, jinallataj tawantin ruedaspis. 13Uyarillarqanitaj ruedastaqa carreta sutiwan sutichashajta. 14Sapa querubín tawa uyayoj karqa: Ñawpaj uyanqa toroj uyan, iskay kajqa runaj uyan, kinsa kajqa leompa uyan, tawa kajtaj ankaj uyan karqa. 15Chantá chay querubinesqa pataman oqharikorqanku. Paykunatamin Quebar Mayu kantupi rikusqani. 16Querubines purirejtinkoqa, ruedaspis paykunawan khuska puririllarqankutaj. Querubines pampamanta phawarejtinkoqa, ruedasqa paykunamanta mana kacharikojchu kanku. 17Querubines kikimpi sayajtinkoqa, ruedaspis sayallajtaj kanku; pataman oqharejtinkutaj, ruedaspis oqharikullajtaj kanku, imaraykuchus querubinespa kawsayninku chay ruedaspipis karqa. 18Chantá Tata Diospa jatun kaynimpa k'anchaynin Templomanta pataman oqharikuspa, querubines patapi sayarqa. 19Querubinesqa lijrasninkuta kicharispa, pampamanta pataman phawarerqanku qhawashajtillay; ruedaspis paykunawan khuskallataj oqharikorqanku. Sayarqankutaj Tata Diospa Templompa inti llojsimuynin lado punkumpi. Israelpa Diosnin, jatun kaynimpa k'anchaynintaj paykunaj patankupi kasharqa. 20Chay kawsayniyojkunallatataj Israelpa Diosnimpa urampi rikusqani Quebar nisqa mayu kantupi, chantá repararqani querubines kasqankuta. 21Sapa ujninku tawa uyasniyoj, tawa lijrasniyojtaj karqanku. Lijrasninku uramantataj runaj makin jina makis rikhurimusharqa. 22Uyasninkutaj, Quebar Mayu chaypi rikusqani, chaykuna jinallataj karqa. Sapa ujtaj cheqanta ñawpajman rej kanku.


text:
Rawray kuyuchina
Rawray kuyuchina nisqaqa ukhunpi rawranap (allpa wiramanta rurasqa, hukkunapas) rawrayninwan tukukuq wapsikunap ñit'iyninwan llamk'aq kuyuchinam.
Antawakunam rawray kuyuchinayuq.
Rawraywan tukukuq wapsikunam ñit'iyninwan asiru tiñiqipi asiru tanqana p'alltata tanqan. Chaywanmi tanqana p'allta huk asiru k'aspitam hukchaqlla hawaman urawan tanqapayanmi. Chay k'aspimanta kuyupayayqa muquyuq k'aspiwan muyuriq asiru t'urpimanmi astakun. Tanqana p'allta uraman tanqasqa kaptin, hawan kutimun muyuriq t'urpipi kachkaqraq kuyu michawan. Chayqa iskay ñiqin kuyuy mit'a nisqam.
Rawranap pusampuyninkamaqa kay rawray kuyuchinakunatam rakinachinchik:
Huk asiru tiñiqipi hayk'a kuyuy mit'akunakamataq kaykunatam rakinachinchik:
Huklla kuyuy mit'apim rawraq rawrachina kuyuchina p'alltatam kuyuchin. Huk mit'akunapitaq kachkaqraq kuyuy michawan purin.